NETINVEST je kompanija specijalizovana za razvoj i projektovanje objekata iz oblasti obnovljivih izvora energije. Nudi usluge konsultovanja, koje pokrivaju sve faze donošenja odluka u vezi sa investicijama, zatim izradu generalnih projekata i prethodnih studija opravdanosti, izradu idejnih i glavnih projekata sa studijama opravdanosti, kao i potpunu podršku tokom izgradnje i eksploatacije objekata.\nNa polju hidroelektrana Netinvest nudi konsalting, procesiranje i analizu prikupljenih podataka na osnovu kojih kompanijski eksperti sprovode studiju izvodljivosti i naknadni razvoj projekta hidroelektrane.\nU eksploataciji vetropotencijala Netinvest nudi usluge poput instalacije opreme za merenje vetra, izrade mapa vetropotencijala, optimizacije rasporeda budućeg vetroparka, sve do završnih koraka u projektovanju. Kompanija Netinvest je podigla preko 50 anemometarskih stubova u Makedoniji, Srbiji, Crnoj Gori i BiH.\nU delokrug usluga koje nudi Netinvest ulazi i menadžment projekata, kao i usluge izrade proračuna energetske efikasnosti objekata od strane EBRD EE i GIZ sertifikovanih stručnjaka. Kao inovaciju u oblasti usluga koje nudi Netinvest vredi pomenuti i usluge implementacije kućne automatizacije ili „pametna kuća“ sistema, sve do integrisane kontrole doma.


NUNS i UNS pozivaju na “Pet minuta” gromoglasne tišine“ - Far\nNezavisno udruženje novinara Srbije (NUNS) i Udruženje novinara Srbije (UNS) pozvali su danas novinare i elektronske medije da u utorak u 11.55 isključe ton i zamrače ekrane i time se pridruže međunarodnoj akciji “Pet minuta gromoglasne tišine” kako bi javnost upozorili na sve lošiji položaj novinarske profesije u Srbiji. Ta dva novinarska udruženja su u odvojenim saopštenjima ukazali i na sve gori ekonomski položaj novinara i ostalih medijskih poslenika.\n“NUNS poziva medijske radnike da se zajedno suprotstavimo daljem unižavanju novinarske profesije i učinimo sve kako bi vratili poverenje građana. Uloga i cilj medijskih poslenika mora biti slobodno i odgovorno informisanje javnosti, a ne ispunjavanje želja političkih i ekonomskih moćnika”, navedeno je u saopštenju.\nDodaje se da su “država i vlast dužni da novinarima i medijima u Srbiji obezbede uslove za slobodan rad u interesu građana, bez pritisaka i cenzure”, a da medijsko zakonodavstvo mora zaživeti kako bi se stvorili uslovi za slobodu informisanja, kao i za slobodnu i fer utakmicu na medijskom tržištu.\nStanje medijskih sloboda u Srbiji karakteriše “sve dublje siromaštvo novinara i drugih medijskih profesionalaca”, stotine medijskih radnika otpušteno je tokom prethodne godine, a “ponižavajuće niske zarade” isplaćuju se hiljadama njih, čak i u profitabilnim medijskim kompanijama, dodao je NUNS.\nUNS je, povodom Svetskog dana slobode medija, 3. maja, objavio proglas u kome se ističe da je “sloboda medija u Srbiji ozbiljno ugrožena jer novinarstvo nije bilo u težem ekonomskom položaju u novijoj istoriji”.\n“Pozivamo novinare i medijske radnike da od 11.55 do 12 sati prekinu program u elektronskim medijima, pročitaju Proglas ili ga objave na ekranu, a u onlajn i štampanim medijima da ga objave”, naveo je UNS.\nUkazano je i da je “u godini za nama čak i komunalna policija davala sebi za pravo da ograničava novinare u svom radu” a da su “izlazak države iz vlasništva u medijima lokalne vlasti iskoristile za drastično smanjenje finansiranja i tako izvršile dodatni pritisak na njihovu slobodu”.\nNaglašeno je i da je “zbog privatizacije oko 1.000 novinara i medijskih radnika ostalo bez posla, a neki od njih i bez zakonskog prava na socijalni program”.\nMisija Evropske federacije novinara u Beogradu sredinom januara Skup: “Sloboda medija i bezbednost novinara u 2017. godini” – Pritisci na medije postoje, novinarstvo da ojača svoju poziciju Novi pritisci na redakciju Danasa Za predsednika NUNS-a ponovo izabran Slaviša Lekić: Srbija zemlja u kojoj je nebezbedno biti novinar\nSvetski dan slobode medija – sve lošiji položaj novinara u Srbiji


Beograd će biti sedište "Ikee" za region : Nadlanu.com\nBeograd će biti sedište "Ikee" za region\nObjavljeno 5. sep 2013. / 16:05:05\n"Ikea" definitivno dolazi u Srbiju, sada završavaju papirologiju oko dozvola, rekao je Ljajić za NIN, navodeći da su Šveđani već pribavili tri lokacije u našoj zemlji.\n"Regionalno sedište 'Ikee' će biti upravo Beograd - za Sloveniju, Hrvatsku, Srbiju, Rumuniju, i kasnije sve zemlje gde se 'Ikea' bude širila", naveo je on.\nPored "Ikee", prema Ljajićevim rečima, izvestan je i dolazak nemačkog diskontnog lanca Lidl, koji otkupljuje lokacije i objekte po Srbiji.\n"Međutim, oni imaju poslovnu politiku da počinju sa radom tek kada otovore odjednom 15 maloprodajnih objekata veličine 2.000 metara kvadratnih. Oni očekuju da bi to moglo da bude krajem iduće godine", objasnio je ministar.\nLjajić je podsetio i da Srbija još uvek ima vrlo malo učešće velikih trgovinskih lanaca na samom tržištu, jer 53 odsto ukupnih prihoda na tržištu maloprodaje ostvaruju male prodavnice.\n"Svega četiri odsto imamo po prihodima učešće supermarketa. Ako poredite zemlje u regionu ili čak i šire, mislim da je jedino Ukrajina tu sa nama u rangu, sve druge zemlje imaju mnogo više hipermarketa i supermarketa", naveo je on.\nLjajić smatra da je "jedino rešenje za to dolazak novih trgovinskih lanaca, stvaranje ambijenta da oni dođu, otvore svoje objekte i time pojačaju konkurenciju".\nPodsetimo da je gotovo izvesno da će u Srbiju u skorije vreme stići i francuski trgovinski lanac "Kafur". Iako se državni zvaničnici nisu izjašnjavali po tom pitanju, kompanija "Delta" Miroslava Miškovića, najavila je početkom godine da će prvi "Karfur" u Srbiji biti otvoren u tržnom centru "Delta planet" koji bi trebalo da počne sa radom 2015. godine.\nPored hipermarketa na Autokomandi, "Karfur" bi, prema informacijama portala Beobild, trebalo da otvori i prodavnicu u okviru višenamenskog kompleksa koji kompanija "Napred" planira da gradi u novobeogradskom Bloku 41a.\nVITAMIN D: Anđelka Prpić spakovala kofere i otišla iz…\nLjajić je u intervjuu NIN-u rekao i da će prioriteti nove vlade biti ekonomija, primena briselskog sporazuma i evropske integracije, ocenjujući da imamo "preglomaznu, raspojasanu i skupu državu".\nLjajić je rekao i da ne veruje da u postojećim uslovima Telekom Srbije može da izdrži konkurenciju i da ga je stoga svakako bolje privatizovati ili pronaći strateškog partnera.\nLjajić je na pitanje ko će u Srbiji osetiti najavljeno stezanje kaiša, rekao da ta štednja predviđa da se ne troši ono što se nema, i da će stezati kaiš onaj ko može i ko troši više.\n"Naravno da nema uspešne reforme ukoliko ne zaštitite najugroženije", ukazao je Ljajić.\nOn je dodao da "imamo preglomaznu, raspojasanu i skupu državu" i da u javnom sektoru radi više ljudi nego što je realno potrebno.\nMinistar je naveo da vlada mora da kaže da je spremna da uđe u rizik i da po cenu popularnosti sprovodi te reforme.\n"To će biti ispit za vladu. Ja mislim da mi treba da preuzmemo tu vrstu rizika makar nas to i koštalo na sledećim izborima", ocenio je Ljajić.\nNa pitanje da li koalicioni partneri dele to uverenje, Ljajić je rekao da smatra da je najveća stranka na tom stanovištu i dodao da je i lider SNS-a Aleksandar Vučić to rekao, a da je i iz ekspozea premijera Ivice Dačića bilo vidljivo da je spreman da ide u ključne reforme.\nPrema njegovim rečima, sada kada je proces rekonstrukcije završen treba jasno reći šta su prioriteti vlade i šta u kratkom roku treba da uradi, "a ne da opet uđemo u atmosferu, ko će sa kim, ko će protiv koga, kada će biti izbori - onda od ozbiljnog posla nema ništa".\nIzovor: B92, NIN, agencije


Toplotna pumpa vazduh-voda MHA-V12W sa hidromodulom 12kW Midea, cene\nToplotna pumpa vazduh-voda MHA-V12W sa hidromodulom 12kW Midea\nToplotna pumpa vazduh-voda serije MHA sa hidromodulom MideaRaspon kapaciteta od 12, 14 i 16 kW na grejanju.Područje rada: hlađenje: - 5 do +46°C / grejanje: -20 do +35°CVazduhom hlađene toplotne pumpe sa odvojenim hidromodulom sastoje se od dva dela: os\nToplotna pumpa vazduh-voda serije MHA sa hidromodulom MideaRaspon kapaciteta od 12, 14 i 16 kW na grejanju.Područje rada: hlađenje: - 5 do +46°C / grejanje: -20 do +35°CVazduhom...\nCene Toplotna pumpa vazduh-voda MHA-V12W...\nUpozorenje: cene, linkovi i specifikacije proizvoda za Toplotna pumpa vazduh-voda MHA-V12W sa hidromodulom 12kW Midea su postavile naše listane online prodavnice. Molimo obavestite nas ukoliko naiđete na neku grešku.\nPregled: Toplotna pumpa vazduh-voda MHA-V12W sa hidromodulom 12kW Midea\nPronađite najbolju ponudu za Toplotna pumpa vazduh-voda MHA-V12W sa hidromodulom 12kW Midea na portalu ShopMania. Možete kupovati Toplotna pumpa vazduh-voda MHA-V12W sa hidromodulom 12kW Midea u stotinama pouzdanih online prodavnica koje isporučuju na teritoriji cele Srbije, po najboljim cenama za Toplotna pumpa vazduh-voda MHA-V12W sa hidromodulom 12kW Midea. Pročitajte komentare kupaca u našoj grupi, pogledajte slike Toplotna pumpa vazduh-voda MHA-V12W sa hidromodulom 12kW Midea i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije sistemi za grejanje i vodovod, i kupite po najnižim mogućim cenama Toplotna pumpa vazduh-voda MHA-V12W sa hidromodulom 12kW Midea i hiljade drugih sličnih proizvoda.


Radio TV Stara Pazova - ORGANIZOVAN TURNIR “BANIJA 2012”\nORGANIZOVAN TURNIR “BANIJA 2012”\nEkipa “Kendi Kostajnica” pobednik je turnira u malom fudbalu “Banija 2012” koji je juče po šesti put organizovan u naselju Banovci Dunav. Organizator turnira je Zavičajnog udruženja Banijaca i njihovih potomaka, učestvovalo je 16 ekipa, drugo mesto pripalo je ekipi “Braća Glina”,a treće ekipi “Gradina”.\nInteresovanje je bilo veliko pa organizatori nisu mogli da uvrste sve ekipe koje su želele da se takmiče. Za najboljeg igrača proglašen je Mićo Bajagić iz pobedničke ekipe iz koje je i najbolji strelac Predrag Knežević. Za najboljeg golmana proglašen je Aleksandar Božanić, iz ekipe “Braća Glina”. Najboljim ekipama i pojedincima uručeni su pehari, a Miladin Žunić, predsednik Upravnog odbora Udruženja se na kraju zahvalio Mesnoj zajednici Banovci Dunav i Miomiru Banduki za pomoć u organizaciji. Za ekipu Dačo Šaš nastupio je fudbaler Miloš Bursać koji je imao zavidno fudbalsku karijeru. Igrao je u Crvenoj Zvezdi, Hajduku iz Splita, a imao je i međunarodnu fudbalsku karijeru. Interesantno je da su čak tri četvrtfinalne i jedna polufinalna utakmica zbog nerešenog rezultata okončane izvođenjem penala. Sve je proteklo u najbiljem redu jedino je samu završnicu i dodelu pehara pokvario pljusak.\nPobednička ekipa “Kendy Kostajnica” (M.Mijatović)


Američka ambasada raspisala konkurs za projekte u Srbiji - Dijalog.net\nNaslovna Civilno društvo Američka ambasada raspisala konkurs za projekte u Srbiji\nAmerička ambasada raspisala konkurs za projekte u Srbiji\nBeograd, 10. maj 2019. – Američka ambasada u Beogradu objavila je konkurs za nevladine organizacije, neprofitne organizacije i nezavisne medije za realizaciju programa/projekata u Srbiji.\nKrajnji rok za apliciranje je 31. maj 2019.\nPrioritetne oblasti ovog konkursa su: participativna demokratija, vladavina prava, borba protiv korupcije, rodna ravnopravnost i ljudska prava.\nSvaki podnosilac programa/projekta mora biti registrovan na teritoriji Republike Srbije.\nPredloženi programi/projekti treba da doprinesu unapređenju razvoja demokratskih institucija na lokalnom nivou u Srbiji. Donacije mogu biti u rasponu između 1.000 do 24.000 dolara.\nDetaljnije informacije i konkursnu dokumentaciju možete preuzeti sa sajta Američke ambasade u Beogradu.\nPrethodno Konkurs za dodelu sredstava iz Budžetskog fonda za nacionalne manjine za finansiranje projekata iz kulture\nSledeće Građanske inicijative povodom neistinitih informacija o stavovima srednjoškolaca prema EU u Informeru\nTop Tags evropske integracije Evropska komisija istraživanje lokalna samouprava Evropska unija ljudska prava konkurs mladi mediji OCD Društvo vladavina prava Civilno društvo Vlada Republike Srbije Srbija i Evropska unija


Međunarodni folklorni festival u Pirotu od 7. do 10. avgusta - Far\nU Pirotu danas počinje XIV Međunarodni folklorni festival, koji će trajati do petka, 10. avgusta.\nNa ovogodišnjem festivalu ljubitelji folklora moći će da pogledaju nastupe folkloraca iz različitih delova sveta – Kostarike, Rusije, Makedonije, Kolumbije, a nastupiće i Ansambl Doma kulture u Pirotu.\nKoncerti će biti održavani na Omladinskom stadionu sa početkom od 20:00 časova, uz cenu ulaznice od 50 dinara, prenose Pirotske vesti. Pre početka programa, od 19:00 časova, zainteresovani će moći da pogledaju defile učesnika ulicama grada.\nMeđunarodni folklorni festival deo je Pirotskog kulturnog leta, koje tradicionalno organizuje Dom kulture u Pirotu.\nFoto: Pirotske vesti – Aleksandar Ćirić\nU Pirotu počeo XIII Međunarodni festival folklora Završen XIII Međunarodni festival folklora u Pirotu, ansambl iz Plovdiva oduševio publiku izvođenjem pesme „Tamo daleko“ Počeo letnji Sajam knjiga u Pirotu XIX Salon knjige i grafike od 12. do 19. februara u Pirotu\nDom kulture PirotfolklorMeđunarodni festival folkloraPirotPirotsko kulturno leto\nMinistar Vukosavljević: Izmene medijskih zakona moguće i pre medijske strategije\ntri + četiri =\nSalon knjige i grafike od 18. do 25. februara u Pirotu\nPoetsko veče Kaje Pančić Milenković: Pisanje je pratilac...\nPrezentacija Programa finansijske podrške preduzetništvu u...\nTrijumf stonotenisera „Caribroda“ u Vlasotincu\nStonoteniseri „Mladosti“ upisali prvi prvenstveni trijumf\nNOAA: Najtopliji januar u 141 godini merenja


Kompanija HTC® predstavila je novi HTC 5G Hub, jedinstveni 5G mobilni pametni hab koji upravlja velikim brzinama budućnosti. Dizajniran za jednostavnu upotrebu u kućnom i kancelarijskom okruženju, Ovaj svestrani uređaj omogućuje striming 4K videa, igranje sa brzim odzivom i 5G mobilni hotspot za do 20 korisnika. HTC 5G Hub će biti u ponudi operatera širom sveta — uključujući kompanije Sprint, Telstra i nedavno pridružene evropske operatere: Three UK, Deutsche Telekom (Nemačka), Sunrise (Švajcarska) i Elisa (Finska).\nHTC 5G Hub je, takođe, dizajniran za korišćenje pri velikim brzinama u pokretu, sa poslovnim okruženjem nove generacije na umu. Sa ugrađenim gigabitnim Ethernet portom, uređaj obezbeđuje brz i jednostavan pristup mrežama, gde god da se nalaze. Zahvaljujući ugrađenoj bateriji od 7660 mAh, HTC 5G Hub je spreman da podrži širok dijapazon poslova koji se obavljaju u pokretu. Firme mogu sigurno i bezbedno da povežu do 20 uređaja na šifrovanoj mreži velike brzine ili da konfigurišu korporativni VPN.\nHTC 5G Hub će biti dostupan preko odabranih prodavaca počev od drugog kvartala 2019. godine. Za više informacija posetite HTC 5G Hub web stranicu.


Laguna - Bukmarker - Iskuliraj u vrelim letnjim danima uz knjigu i Nescafé - Knjige o kojima se priča\nDobra knjiga i kafa mogu da ulepšaju svaki dan! I zbog toga Laguna i Nescafé ponovo udružuju snage!\nOd 28. jula do 30. avgusta, gde god da se nalazite, uz svaku porudžbinu preko sajta laguna.rs na poklon dobijate paketić od dve kesice kafe nezaboravnih ukusa Nescafé Frappe i Nescafé Vanilla-Caramel.\nNESCAFÉ 3in1 Frappé je kao stvoren za savršen predah od letnjih vrućina. Njegov bogat ukus kafe u ledenoj varijanti učiniće da vaša letnja druženja budu još više „cool“!\nUživajte ovog leta u limitiranom izdanju novog ukusa NESCAFÉ 3u1 Frappé Vanilla-Caramel. Očekivano dobra frappé kombinacija kafe, mleka i šećera uz neodoljivo svežu aromu vanile i karamele pravo je uživanje u vrelim danima.\nKada je reč o novim izdanjima Lagune, preporučujemo „Knjigu o V.“, novi roman američke novinarke i književnice Ane Solomon, u kojem se prepliću životi tri žene tokom tri veka dok se njihove priče o seksualnosti, moći i želji konačno spajaju u današnjem vremenu; zatim knjigu „Beležnice“, koja predstavlja sakupljene Saramagove blogove iz 2008. i 2009. godine, a koji najbolje ilustruju šta nam njihov autor poručuje kada ne piše u alegorijama i parabolama nego kad promišlja izazove savremenog sveta mimo svojih proslavljenih romana. Imate izbor od preko 4.000 Laguninih izdanja na sajtu laguna.rs, a tokom akcije, kao poklon, do vas stižu i Nescafé pokloni.\nUz sve porudžbine na poklon dobijate i novo izdanje časopisa Bukmarker, a isporuka je besplatna na teritoriji Republike Srbije.


Životno osiguranje potreba ili luksuz? – Magazin Plus\nHome/Privreda/BiH/Životno osiguranje potreba ili luksuz?\n“Nažalost, iako je situacija takva da bi logično bilo tražiti alternativu, teško je razvijati kulturu štednje sa ovako niskim životnim standardom kakav građani BiH imaju. Ipak, jedan od osnovnih zadataka osiguravajućih društava koja prodaju usluge životnog osiguranja, a Sarajevo-osiguranje je jedno od njih, je upoznati najširu javnost sa alternativama koje nisu neostvarive ni za one koji nemaju visoka primanja. U ovom slučaju riječ je o uslugama životnog osiguranja koje su oslonac za sigurniju budućnost svakog čovjeka koji razmišlja o svojoj i perspektivi svojih najbližih”, rekli su iz Sarajevo-osiguranja.\n“U istom periodu isplaćeno je nešto više od 2 miliona KM šteta po osnovu životnog osiguranja, što je pokazatelj koji govori kako se Sarajevo-osiguranje trudi ispuniti očekivanja onih koji su nam poklonili povjerenje” ,rekli su iz Sarajevo-osiguranja.


Dodela nagrada IV-og NLB konkursa organske proizvodnje | Kamatica\nPočetna > vest > Dodela nagrada IV-og NLB konkursa organske proizvodnje\nDodela nagrada IV-og NLB konkursa organske proizvodnje\nTekst objavljen: 07.10.2015 12:50\nViše od 40 registrovanih poljoprivrednih gazdinstava prijavilo se ove godine na IV konkurs NLB banke Beograd za najbolje projekte iz oblasti organske proizvodnje i prerade hrane, kojim NLB banka Beograd pruža podršku daljem razvoju tog vida poljoprivredne proizvodnje.\nStručni žiri, doneo je odluku da je najbolji pristigli rad Radoslava Grujićića, sertifikovanog proizvođača organske hrane gazdinstva Grujićić iz opštine Ub.\nNLB banka Beograd je ove godine nagradila tri najbolja projekta iz oblasti organske proizvodnje i prerade hrane novčanim nagradama u ukupnoj vrednosti od 1.400.000 dinara.\nNajbolji projekat gazdinstva Grujičić nagrađen je novčanom donacijom od 1.000.000 dinara, drugu nagradni iznos od 300.000 dinara po odluci žirija pripala je Stevici Kracunjelu iz Dupljaje kod Bele Crkve, a treću nagradu i 100.000 dinara dobio je projekat Milorada Aćimovića iz Futoga. Odluku o izboru najboljih projekata donela je komisija u sastavu dr. Milan Adamović, predsednik komisije, članovi Biljana Petrović, predstavnik NLB banke Beograd i Nikola Bulj, organizator Organic festivala.\nSvečano proglašenje najboljih projekata i dodela nagrada priređena je danas u prostorijama centrale NLB banke u Beogradu. Od ukupno prispelih projekatana NLB Organic konkurs 61% odnosi se na biljnu proizvodnju, među kojima dominiraju projekti u oblasti voća i povrća. Stočarska proizvodnja zastupljena je sa 17% dok ostali objedinjeni projekti (biljna i stočarska proizvodnja i prerada)obuhvataju 22%.\nOd ukupnog broja ponuđenih projekata, koji su pristigli na konkurs, 41% su poslali proizvođači koji imaju sertifikovanu proizvodnju dok su ostali u procesu konverzije odnosno njene sertifikacije ili pripreme za konverziju. Najveći broj projekata potiče od proizvođača u čijim su se domaćinstvima mlađi članovi opredelili da nastave da se bave poljoprivrednom proizvodnjom ili se školuju za ovakav vid proizvodnje.\nProjekti u okviru konkursa pristigli su iz 24 opštine Srbije. Najveći broj projekata - njih 17 lociran je na području 5 gradskih centara i to: Beograd 6, Zrenjanin 4, Novi Sad 4 i Valjevo 3.\nPrema poslednjim dostupnim podacima Ministarstva poljoprivrede i zaštite životne sredine, ukupan broj sertifikovanih organskih proizvođača u Srbiji iznosi 292. Ovogodišnji Organic konkurs NLB banke pokazao je još veće interesovanje sertifikovanih proizvođača u odnosu na prošlogodišnji.\nPosle pobednika iz Vojvodinena 2. i 3. NLB Organic konkursu, gazdinstvo Grujićić je prvi nagrađeni projekat sa teritorije opštine Ub.\nnlb banka organska proizvodnja ministarstvo poljoprivrede organska hrana


Predstojeći izbori - Blic Online\nNedavno istraživanje javnog mnjenja, čiji je naručilac Gradski odbor DS u Beogradu, pokazuje da bi građani u najvećem broju podržali Demokratsku stranku i aktuelnog gradonačelnika Dragana Đilasa na izborima za Skupštinu grada Beograda.\nDS bira premijera između Đilasa, Jeremića i Ljajića\nU Demokratskoj stranci za predstojeć izbore imaju tri potencijalna kandidata za premijera - Rasima Ljajića, predsednika SDPS, Dragana Đilasa, zamenika predsednika DS i Vuka Jeremića, ministra spoljnih poslova, saznaje “Blic”. Kako navodi naš izvor, izborni štab DS već je naručio istraživanja na osnovu kojih će doneti konačnu odluku koju će od ovih ličnosti promovisati kao potencijalnog predsednika buduće vlade.\nLjajić: Bolje vlada DS i SNS od koalicije desetak stranaka\nNe bih imao ništa protiv vlade koja bi bila sastavljena od demokrata i naprednjaka, pod uslovom da ozbiljno krenu u sprovođenje reformi. Mislim da bi ona bila bolje rešenje od vlasti koju bi formiralo desetak stranaka. U ovim kriznim vremenima Srbiji je potrebna vlada u kojoj bi bilo ne samo manje članova kabineta, nego i što manje stranaka, kaže u intervjuu za “Blic” Rasim Lajić, predsednik Socijaldemokratske partije Srbije i ministar rada i socijalne politike.\nPUPS se nudi naprednjacima\nNedolazak lidera Partije ujedinjenih penzionera Srbije na Glavni odbor Jedinstvene Srbije koji je Dragan Marković Palma najavljivao danima, otvorilo je pitanje kakvi su odnosi u dosada skladnoj koaliciji i hoće li trojka SPS/PUPS/JS opstati i posle raspisivanja izbora. Celu situaciju dodatno potpiruje izjava potpredsednika PUPS Milana Krkobabića da će ta stranka nastojati da na izbore izađe samostalno.\nLjajićevi bi na izbore samostalno\nNa proslavi druge godišnjice osnivanja Socijaldemokratske partije Srbije Rasima Ljajića, delegati stranke izjašnjavali su se o eventualnom učešću SDPS na izborima. Kako “Blic” saznaje, najviše članova glasalo je za samostalan nastup te stranke na izborima.\nSve razlike nestanu kad se namiriše vlast\nNarednu srpsku vladu formiraće jedna od velikih partija, Srpska napredna ili Demokratska stranka i jedan broj manjih, budući da su šanse da u vlasti sarađuju upravo dve najveće partije - minimalne. Osim toga, politički analitičari zbog programskih ciljeva potencijalnih partnera nešto veće šanse i ovog puta daju demokratama.\nBiljana Srbljanović: Belim listićem političkoj eliti pokazujete šta mislite o njoj\nNezadovoljstvo postojećim nivoom političke rasprave i, pre svega, potpune političke neodgovornosti, gotovo svih aktera na sceni, stvara opšte zasićenje kod građana, pogrešnu i vrlo opasnu nezainteresovanost, apatiju i apstinenciju. Apstinencija nikada nije bila rešenje, ona je odustajanje od sopstvenih interesa, predavanje odluka u ruke nekog drugog. Građani imaju jedno oružje, to je njihov glas - kaže za "Blic" Biljana Srbljanović, dramski pisac, komentarišući mogućnost velikog broja belih listića na izborima.\nKampanja na internetu biće važan oslonac predstojeće predizborne kampanje uoči izbora koji će se održati sledeće godine u Srbiji. Iako stručnjaci kažu da političari teško menjanju navike i preferiraju tradicionalne vidove promocije, ovog puta izgleda da su shvatili prednosti prisustva na globalnoj kompjuterskoj mreži. Već sada je jasno da će internet sadržaji obilovati negativnom kampanjom.\nPet stranaka juri „bronzu“\nAko se izuzmu Srpska napredna i Demokratska stranka, čak pet stranaka (SPS, SRS, DSS, LDP, URS) tvrdi da će na izborima osvojiti dvocifreni procenat glasova. Matematički, to je neizvodljivo, ali s druge strane politička logika jasno ukazuje da su stranke već duboko zašle u predizbornu kampanju, a treće mesto vide kao tas na izbornoj vagi i put do mesta u Vladi.\nLjajić: Predložiću pakt o\tnenapadanju unutar vladajuće\tkoalicije\nBEOGRAD - Ukoliko vladajuća koalicija ne napravi plan o izlasku na izbore u tri kolone i ne postigne dogovor o nenapadanju, imaćemo manje šanse da pobedimo opoziciju. Važno je da se stranke na vlasti definišu kao partneri, a ne konkurenti. U suprotnom, kako se budu približavali izbori, biće sve više “nesporazuma” među vladajućom većinom, upozorava u intervjuu za “Blic” Rasim Ljajić, predsednik SDPS i šef Nacionalnog saveta za saradnju sa Haškim tribunalom.\nSocijalisti čekaju onog ko će na izborima bolje da prođe\nBEOGRAD - Koalicija SPS-PUPS-JS bi rado posle izbora ponovo formirala vlast sa DS-om kojoj je u protekle tri godine postala privrženiji koalicioni partner od G 17 plus. Ali, sve zavisi od rezultata izbora. Ukoliko SNS na izborima ostvari značajno veću prednost nad demokratama, kao što su pokazala poslednja istraživanja javnog mnjenja, koalicija oko SPS se ne bi libila da postane privržena i Tomislavu Nikoliću.


Dodik: Cilj Srpske – Evropska unija – Zvornik Danas\nNaslovna/naslovna/Dodik: Cilj Srpske – Evropska unija\nBANJALUKA – Predsjednik Republike Srpske Milorad Dodik izjavio je da je EU osnovni cilj Republike Srpske, koja želi da bude vidljiva na evropskom putu u skladu sa svojim ovlaštenjima i pravima.\n„Osnovni cilj Republike Srpske jeste EU. Na tom putu mi želimo da, koristeći naša ovlaštenja i prava, budemo vidljivi i u onom dijelu u kojem smo odgovorni da budemo partneri“, rekao je Dodik sinoć na prijemu, koji je u Banjaluci povodom Dana Evrope organizovao šef Delegacije EU u BiH Lars-Gunar Vigemark.\nPredsjednik Srpske je napomenuo da „postoji problem kada moramo da se suočimo sa ustavnim promjenama“, ali da mu je drago što je Vigenmark rekao da ne treba mnogo da se mijenja.\n„Sigurno da nije bilo angažmana EU, gospodina Vigemarka lično i njegovih ljudi, Republika Srpska ne bi izgledala ovako sređena i bolja“, rekao je Dodik i dodao da su sa dolaskom Vigemarka evropska pitanja i procesi ubrzani, izražavajući mu zahvalnost na tome.\nOn je izrazio žaljenje što prije dvije do pet godina nisu riješena pitanja mehanizma koordinacije i „Sejdić-Finci“, koja su tada bila uslov za kandidatski status.\n„I danas smo zarobljeni tim pitanjima, a dobili smo još neka nova koja moramo da rješavamo jer je prirodno da to uradimo u ovom vremenu“, rekao je predsjednik Srpske.\n„Želim dobro Evropi, ali mi smo pomalo u strahu od toga kuda se kreće Evropa. Mnogi i ne razumiju šta je to Evropa, ali kada čujemo procese i vidimo nove granice u Evropi onda postoji bojazan da proces može da bude destruktivan. Ipak, vjerujemo u konstruktivan proces koji zavisi od lidera EU“, rekao je Dodik.\nDodik kaže da u tom pogledu vjeruje u stabilizaciju mira i napretka, jer „Evropa samo na taj način može da živi i opstane, a i mi zajedno sa njom“.\ndodik evropska unija srpska


Naslovna Društvo Privreda „Nektar“ zakupio 135 hektara voćnjaka\nNajveći zakupac je kompanija Nektar iz Bačke Palanke, koja je zakupila 135 hektara zemljišta sa devastiranim voćnjacima po ceni od deset do 15.000 dinara. Nektar u Vladičinom Hanu u vlasništvu ima fabriku koncentrata za voćne sokove koja spada u red najproduktivnijih privrednih objekata u ovoj opštini.\n– Na ovaj način pod zakup smo izdali 350 hektara poljoprivrednog zemljišta, što će vrlo brzo dati efekte u oživljavanju voćarstva, ali i proizvodnji povrća na teritoriji naše opštine. Na ovaj način ostvarili smo i dobit za budžet opštine jer od svakog hektara nama ostaje 40 procenata sredstava, objašnjava Goran Mladenović, predsednik Opštine Vladičin Han.\nIz poljoprivredne službe u hanskoj opštini navode da je najveće interesovanje zakupaca za nove zasade višnje, jabuke, borovnice, dok je kod povrća najinteresantnija sadnja belog luka. Posle stečaja Delišesa, zemljište je prešlo u vlasništvo lokalne samouprave koja poslednjih godina pokušava da pomogne u obnovi voćarske i povrtarske proizvodnje.\nVoćnjaci Vladičin Han\nPrethodni tekstPet novajlija iz „Vojvodine“\nSledeći tekstOpština Bačka Palanka odobrila dugoročni zakup zemlje oko Despotova


Zatvorena banjalučka sigurna kuća za djecu – mojKontakt portal – Radio Televizija Kontakt\nIdeja o sigurnoj kući za djecu, koja je u Banjaluci otvorena u junu 2013. godine, nije naišla na dovoljno razumijevanja u institucijama, te je ova ustanova zatvorena zbog nedostatka novca, iako je kroz nju prošlo više od 100 djece.\n“Pored toga, djeci je potrebno obezbijediti i neki drugi oblik smještaja, a da to nije u njihovoj porodici, koja ih eksploatiše sa ciljem prosjačenja ili su njeni članovi nasilni prema djeci. Smatram da je ideja bila dobra, ali nije naišla na mnogo razumijevanja. Zvanično, sigurna kuća ne funkcioniše kao takva od marta 2015. godine. Ostala je samo usluga kratkotrajnog smještaja djece u prihvatnoj stanici, u saradnji s banjalučkim Centrom za socijalni rad, te se broj smještene djece smanjio, kao i dužina njihovog boravka. Međutim, za skoro pune dvije godine rada imali smo oko 100 djece u smještaju i to je podržalo Ministarstvo za ljudska prava i izbjeglice BiH”, rekla je za Press izvršna direktorka udruženja “Nova generacija” iz Banjaluke, Maša Mirković.\nOva sagovornica navodi i da su u tom udruženju odustali od ideje o ponovnom pokretanju sigurne kuće za djecu.\n“Nismo naišli na veliku podršku institucija u pružanju ove usluge, te nismo mogli da obezbijedimo dovoljno finansijskih sredstava za njen opstanak. Takođe, nije nam poznato da li je u međuvremenu, od zatvaranja sigurne kuće do danas, bilo slučajeva da dijete treba biti smješteno u njoj, a da su ga, zbog njenog zatvaranja, slali na drugu lokaciju. Mi smo imali samo kratkotrajne smještaje djece i nekoliko dužih smještaja djece s jednim roditeljem, što smo regulisali u saradnji sa Centrom za socijalni rad”, ističe Mirkovićeva.\n“To je posebno problematično ukoliko djeca žive u drugim dijelovima RS ili ako se radi o seksualnom nasilju. Svakako bi trebalo nešto uraditi povodom ovog pitanja, ali i djecu stavljati u fokus u akcionim i strateškim planovima”, navodi ova sagovornica.\nStručna saradnica za odnose s javnošću Ombudsmana za djecu RS Vesna Popović ističe da zaštita djece od različitih oblika nasilja, zlostavljanja i zanemarivanja zahtijeva adekvatnu reakciju sistema po različitim osnovama, između ostalog, i adekvatno zbrinjavanje djeteta u slučajevima kada je neophodno dijete zbrinuti van porodice.\n“U okviru zakonom utvrđenih ovlašćenja, a sa ciljem zaštite djeteta, centri za socijalni rad dijete zbrinjavaju ili u sigurnoj kući ili u Domu “Rada Vranješević”, a sve češće i u hraniteljskoj porodici, zavisno od procjene stručnog tima šta je u datim uslovima najbolje za dijete. Nijedan centar za socijalni rad, u radu na pojedinačnim slučajevima, kada je bilo neophodno dijete izmjestiti iz porodice, nije ukazivao na problem u vezi sa zbrinjavanjem djeteta u ovakvim situacijama”, kaže Popovićeva.\n“U njoj su radili obučeni psiholozi, socijalni radnici i vaspitači, a kapacitet je bio 14 ležajeva. Smještajem djece žrtava nasilja i ekspolatacije sprovodila se zaštitna mjera, kako bi žrtva bila fizički i psihički zaštićena od počinioca nasilja ili eksploatatora, da se djetetu pruži zaštita života, tjelesnog integriteta i duševnog zdravlja, te spriječi zlostavljanje i zloupotreba”, poručuju iz udruženja “Nova generacija”.\n“Za svaku žrtvu se u roku od sedam dana izrađivao individualni program tretmana korisnika, što je podrazumijevalo terapiju, vaspitno-obrazovni rad, okupaciono angažovanje, kulturno-zabavne i rekreativne aktivnosti, te su stvarani uslovi za uspostavljanje ili održavanje kontakta s porodicom, srodnicima i okolinom”, rekli su u udruženju.\n“Budući da su djeca u smještaju bila i iz drugih opština u RS, pa i ostatka BiH, ostvareno je partnerstvo i saradnja i s drugim centrima za socijalni rad. Postojala je i saradnja s policijom, tužilaštvima, SIPA i Službom za poslove sa strancima”, objasnili su u “Novoj generaciji”.


SVETOGORSKA BAŠTINA (TVRDI POVEZ) - Irena Špadijer : Domaća Knjižara\nSVETOGORSKA BAŠTINA (TVRDI POVEZ)\n„Svetogorska baština“ je jedinstvena naučna studija o kulturnom pisanom nasleđu Svete Gore. Irena Špadijer je profesor na Filološkom fakultetu u Beogradu i decenijama se bavi proučavanjem pisanog nasleđa Svete Gore. Obiman materijal koji je tom prilikom prikupljen, bio je podsticajan za dalja istraživanja i ona su se deceniju i po kasnije našla uobličena u ovoj studiji.\nU sklopu obeležavanja osam vekova manastira Hilandara (1998), akademik Gojko Subotić osmislio je i realizovao, a Srpska akademija nauka i umetnosti izdala, zbornik Manastir Hilandar, koji je okupio naučnike iz raznih oblasti i na dosad najkompletniji način predstavio ovo značajno duhovno i kulturno središte srpskog naroda. Desetak stranica o književnosti Hilandara, što sam ih napisala za zbornik, predstavljaju zametak knjige koja je pred čitaocem. Obiman materijal koji je tom prilikom prikupljen, bio je podsticajan za dalja istraživanja i ona su se deceniju i po kasnije našla uobličena u ovoj studiji.\nformat: 180 x 245 mm\nPisac / Autor: Irena Špadijer


Abra - bitkoin aplikacija za transfer novca; najavljena za sledeći mesec\nBTC $62.816 -0,43%\nETH $4.209 +1,55%\nXRP $1,12 +2,39%\nEOS $4,86 +0,97%\nDOGE $0,27 +2,50%\nBil Berhid je osnivač i direktor Abre, aplikacije za transfer novca zasnovanoj na bitkoinu. Objavio je na Severnoameričkoj konferenciji 17. januara da će firma pokrenuti svoju globalnu digitalnu mrežu sledećeg meseca.\nNakon pokretanja Abre, korisnici će moći da šalju i primaju novac u preko 50 valuta. Abra uključuje direktnu podršku bitkoin plaćanju članovima porodice ili prijateljima u inostranstvu sa niskim naknadama.\nU suštini, Abra je P2P verzija današnjih servisa za transfer novca. Umesto da smo u obavezi da fizički posetimo lokaciju na kojoj možemo da primamo ili šaljemo novac, što može da bude i neefikasno za pojedince koji žive u ruralnim područjima, korisnici mogu jednostavno da pošalju novac putem mobilnog telefona bilo kom primaocu koji će zatim primiti uplatu od Abra blagajnika širom sveta.\nAbra cilja na globalno tržište\nAbra je pokrenula svoje aplikacije na Filipinima i u SAD. Filipini imaju veliko tržište transfera novca od preko 500 milijardi dolara, uglavnom zbog velikog broja filipinskih radnika koji rade u inostranstvu i šalju doznake natrag svojima kući. Da biste poslali novac na Filipine, filipinski gastarbajteri se oslanjaju na neefikasan i skup transfer novca, koji je prouzrokovao neprijatnosti i za pošiljaoce i primaoce u protekloj deceniji.\nBerhid i njegov tim pokušavaju da poboljšaju ovaj nepraktični ekosistem koji postoji na globalnom tržištu transfera novca. Koristeći Bitkoin kao osnovu, kompanija ima za cilj da transfer novca učini bržim i jeftinijim kroz upotrebu P2P mreže i valute.\n“Iako je Bitkoin oduvek bio veliki deo onoga čime se mi bavimo, do sada je bio u zapećku. Prošle godine smo pokrenuli Abru na Filipinima i SAD. Uspeli smo da stvorimo digitalni proizvod koji neće zbunjivati prosečnog potrošača koristeći Bitkoin”, rekao je Barhid.\nAbra za globalno tržište će obuhvatati različite izvorne bitkoin funkcije, uključujući bitkoin novčanik, bitkoin-fiat razmena, fiat-bitkoin razmena...\nBarhid je posebno optimističan u vezi sa uticajem Abre na globalno bitkoin tržište. Mreža olakšava trgovcima da zadrže svoje bitkoine i trguju digitalnim valutama za fiat u bilo kojoj zemlji koju Abra podržava.\n“Mi procenjujemo da se u preko 75 zemalja trguje na nedeljnom nivou između 30-40 miliona dolara iz fiat valuta u bitkoin. Uz našu podršku bitkoin trgovcima, kao Abra blagajnicima, bitkoin trgovci mogu sada da zadrže bitkoin u svojoj Abra aplikaciji i izvrše proces uplate ili isplate u bilo kojoj svetskoj valuti koju Abra aplikacija podržava.”\nPodržana od strane velikih investicionih preduzeća i finansijskih institucija\nStartap i Abra mreža je podržama od strane najvećih investicionih firmi u svetu, uključujući Arbor investicije, RRE investicije i First Round Capital. Abra je prikupila 14 miliona dolara od ovih firmi.\nDruge velike finansijske institucije, uključujući American Express i Tata Sons, takođe, učestvuju u multimilionskom ulaganju, pružajući potreban kapital, resurse i infrastrukturu za Abrin rast.\nHaršul Sanđi, vodeći partner American Express Investicija, izrazio je pozitivan stav o viziji Abre da bude lider u tržištu doznakama iz inostranstva. Primetio je još 2015. da su praktičnije i povoljnije metode slanja doznaka očajno potrebne.\n“Kako ljudi i preduzeća obavljaju transakcije globalno, postoji potreba za povoljnim i pristupačnim načinom kretanja novca. Mislimo da Abra može da igra važnu ulogu u evoluciji transfera novca i trgovanja, posebno na tržištima u razvoju”, naveo je Sanđi.


Lagali su nas: Postoji Planeta X - Samo je niko nije vidio | Extra.ba 2\nLagali su nas: Postoji Planeta X – Samo je niko nije vidio\nIstraživači su sada više nego sigurni da se Planeta X (ili Planeta Devet) krije negdje u našem sunčevom sistemu, ali da ju je nemoguće otkriti korištenjem postojećih teleskopa. Astronomi tvrde da ju je teško uočiti jer je isuviše daleko gdje je suviše mračno, piše „Vašington post“.\nSmatra se da je ta planeta, nazvana Planeta devet, 10 puta veća od Zemlje, 20 puta udaljenija od Sunca nego Neptun i najudaljenija planeta u solarnom sistemu. Iako postojanje Planete devet tek treba da bude zvanično dokazano, cijenjeni istraživači vjeruju da postoji velika planeta koja se skriva na dalekom rubu našeg solarnog sistema.\nU našem solarnom sistemu takođe postoji i niz drugih čudnih karakteristika koje bi mogle da budu objašnjene Planetom devet. Jedna je ta što je Kajperov pojas, oblast u obliku diska, prepun ledenih asteroida, kometa i patuljastih planeta koje obuhvata solarni sitem, orbitira suprotno od planeta u njemu.\nSljedeći članak Šta nas sasvim izvijesno čeka na Zemlji - Zaboravite na smak svijeta i teorije zavjera ovo će se definitivno desiti\nPrethodni članak Arheolozi najzad imaju odgovor na misteriju staru 100 godina - Važno otkriće o Antičkoj Grčkoj


Nova Seat Ibiza - Evolucija u dizajnu - Automagazin\nNova Seat Ibiza - Evolucija u dizajnu\nDizajn strele ("Arrow Design") nove Seat Ibize i tehničke karakteristike ovog modela predstavljaju spoj spoljašnje i unutrašnje lepote i savršenstva. Novi vizuelni koncept jasno oslikava težnju Seat-a da novu Ibizu usmeri ka vozačima koji žele automobil agresivnijeg i modernijeg izgleda...\nZa ovaj svež i dopadljiv izgled zaslužan je poznati dizajner u auto-industriji, Luk Donkervolke (Luc Donckerwolke), i njegov tim u Seat dizajn centru. Dizajn, kvalitet i preciznost tri su elementa koji ovom "sportisti" daju jedinstveni izgled na terenu. Seat-ov novi koncept ‘’Dizajna strele’’ spušta prednja svetla i masku ispod ivice haube da bi se dobio originalni oblik vrha strele, dok dinamičnu liniju karakterišu odsečne i smele bočne linije. Posebno ojačana zadnja ramena i bleštavi lukovi točkova, u kombinaciji sa bočnim retrovizorima smeštenim ispod donje ivice prozora i efikasnom vazdušnom ventilacijom ispod prednjeg branika, daju novoj Ibizi izrazito sportski izgled i mladalački karakter.\nUnutrašnjost automobila je takođe znatno modernizovana, pri čemu je posebna pažnja posvećena kvalitetu proizvodnje, materijalima i izboru nijansi presvlaka. Rezultat tih napora je izuzetno sportska i kvalitetna putnička kabina. I komandna tabla se odlikuje sportskim dizajnom, sa novim sistemom za ventilaciju koji obezbeđuje bolji protok vazduha u cilju veće udobnosti i efikasnosti. Na raspolaganju je i kombinacija USB - Aux-in konekcije koja podržava iPod, MP3 i slične audio i uređaje za skladištenje podataka, kao i ulaz na sredini komandne table za povezivanje mobilnog navigatora.\nZa razliku od svog prethodnika, novi model može biti oplemenjen širokom paletom boja koje Seat svojim ljubiteljima ovog puta može da ponudi. Glavne promene osnovnih dimenzija automobila, i spolja i iznutra, čine ovaj model sa petoro vrata praktičnijim nego ikad.\nNajzaslužniji za revolucionarni dizajn nove Seat Ibize je Luk Donkervolke (Luc Donckerwolke), koji je još 1990. godine počeo karijeru kao dizajner za francuski auto brend Pežo. Dve godine kasnije, prešao je u Audi-jev dizajnerski tim, dok je u period od 1994. do 1996. radio za Škodin dizajnerski centar. Tokom 1996. godine Luk Donkervolke vraća se Audijevom timu, gde je odgovoran za kopmletan razvojni koncept dizajna brenda Audi. Luk Donkervolke zaslužan je i za poznate dizajne Lambordžinija, Audi A4 Avant, Audi R8 Le Mans, Škodu Octaviu, Škodu Fabia.\nSeptembra 2005. Luk Donkervolke imenovan je za direktora dizajna auto brenda Seat. Ovaj moment između Lambordžinija i Seat-a u polju dizajna pojačao je poverenje, uspostavio sinergiju kao i visok nivo saradnje između auto brendova u okviru Audi grupe i sportskog dela VW grupe, čiji je Seat integrisani član od 2002. godine, zajedno sa Audi-em i Lmbordžinijem. Angažovanje Luk Donkervolke potvrđuje Saet-ovu posvećenost dizajnu, koji je jedan od ključnih vrednosti njegovog novog pozicioniranja na tržištu. Podsećamo Vas da je nova Seat Ibiza već imala zvaničnu premijeru u Srbiji, o čemu ste mogli čitati OVDE. Porsche SCG PR


Tag: Maja Raković\n08. okt 2019. 12:40\nTokom Jesenjih radio dana, koji se u organizaciji Udruženja radio stanica RAB Srbija održavaju od 6. do 8. oktobra na Zlatiboru, razgovarali smo sa Majom Rakovic, predsednicom RAB-a o uspešno ...\n07. okt 2019. 18:00\nNa Zlatiboru se održavaju Jesenji radio dani koje organizuje RAB Srbija. Ovom tradicionalnom zasedanju prisustvuju predstavnici radio stanica, članica RAB-a, brojni predavači i gosti.Drugog dana ...\nMaja Rakovic: Ljubav je najvažnija kada je radio u pitanju, sve ostalo je posao!\n31. okt 2018. 12:30\nOvog vikenda na Staroj planini u istoimenom hotelu održani su 16. Radio dani koje organizuje RAB Srbija. Organizatori su se i ovoga puta potrudili da pored predstavnika radio stanica - članica RAB-a, ...\n02. okt 2017. 10:15\nSeminar pod nazivom „Radio uzvraća udarac” upriličen je 22. i 23. septembra u Hotelu „Mir” na Zlatiboru, u organizaciji Udruženja radio stanica RAB Srbija.Uvodno predavanje održala je predsednica RAB ...\nUdruženje radio-stanica RAB Srbija nagradjuje kreativne! Završen Konkurs za najbolju reklamu “V(RAB)AC”\n19. jun 2017. 09:30\nUdruženje radio-stanica RAB Srbija po šesti put ove godine organizovalo je izbor za najbolje radijske reklame i džinglove V(RAB)AC. U pitanju je jedino priznanje tog tipa koje se dodeljuje u Srbiji....\nRadio stanica koja je osvojila dijasporu: Pesma leči nostalgiju\n28. apr 2017. 06:15\n"Stižu nam mejlovi od naših ljudi sa svih strana sveta. Pišu da ih pesme koje puštamo podsećaju na divne dane u domovini. Vole stihove uz koje su odrastali, a posebno im je drago što mogu da ih čuju ...\n14. mar 2017. 11:30\nNa Regionalnom Samitu preduzetnika srednje i jugoistočne Evrope “300 najboljih”, koji je proteklog vikenda održanog u Dubrovniku, Naxi radiju je dodeljeno priznanje i nagrada za doprinos promociji ...\nPovodom Svetskog dana radija, RAB Srbija objavljuje novi NEWSLETTER. Ekskluzivno: Maja Rakovic predsednica RAB Srbije i Nino Brajović, državni sekretar u Ministarstvu kulture. Radio uzvraća udarac!!\n13. feb 2017. 11:30\nFebruarski uvodnik Maje Rakovic13.februar Svetski dan radija! Danas je veliki dan za sve nas, danas u svetu sve radio stanice proslavljaju svoj dan, ali ovo je i trenutak kada svi naši slušaoci slave ...\nMaja Rakovic, vlasnica i glavna i odgovorna urednica najslušanije beogradske radio stanice Naxi radija, ovogodišnja je dobitnica prestižne nagrade „Cvet uspeha za ženu zmaja - specijalno priznanje za ...\n18. feb 2015. 14:00\nMaja Rakovic RAB Srbija: Pirot je kao jedna porodica!!!\n17. feb 2015. 11:07\nNa nedavnoj Svečanoj priredbi, u okviru Akcije Ljudi za novo vreme, priznanje Iskorak, pored ostalih, dodeljeno je i medijskoj asocijaciji RAB Srbija koja okuplja više od 5o radio stanica u Srbiji i ...\n10. nov 2012. 11:29\nNa Paliću su u periodu od 10. do 12. novembra 2012. održani jesenji Radio dani u organizaciji Biroa za radijsko oglašavanje ( RAB). Pored radio stanica članica RAB-a iz cele Srbije, Radio danima ...


Završen konkurs “Zajedno možemo više”, uskoro izložba najboljih radova : Inkluzija\nZavršen konkurs “Zajedno možemo više”, uskoro izložba najboljih radova\nKonkurs je trajao od 25. oktobra do 1. novembra. Na njemu je učestvovalo 63 autora iz cele Srbije, sa ukupno prijavljena 83 rada. Od 1. do 7. novembra je trajalo glasanje publike, gde je najviše glasova prikupio rad Ane Berišic “Svi smo isti”. Spisak nagrađenih autora možete videti ovde.\nRanjivim grupama je potrebna šira podrška društva. Osobama sa invaliditetom, starijima, mladima, deci, ženama, romskoj nacionalnoj manjini – svakom pojedincu koji nailazi na prepreke prilikom uključivanja u zajednicu – treba podršku i pomoć. Svi moraju da imaju jednaka prava i šansu da žive dostojanstveno.\nStručni žiri kojim su predsedavali dr Zoran Blažina i dr Zoran Tairović, kao i po jedan predstavnik Delegacije EU u Srbiji i EU info centra, sastao se 9. novembra i doneo odluku o najboljim radovima konkursa.\nOrganizatori konkursa su tim projekta Podrška EU inkluzivnom drustvu i EU info centar.


Ol star za pamćenje, Jokić u pobedničkom timu (video)\n17.02.2020 | Sport\nPobedu je odneo Tim LeBrona Džejmsa za koji je nastupio Nikola Jokić rezultatom rezutlatom 157:155 , a srpski centar je postigao svoje prve poene u karijeri u duelu svih zvezda.\nNajboji košarkaši današnjice okupljeni na čuvenoj Ol star utamici NBA lige priredili su novi spektakl za pamćenje. Pobedu je odneo Tim LeBrona Džejmsa za koji je nastupio Nikola Jokić rezultatom rezutlatom 157:155 , a srpski centar je postigao svoje prve poene u karijeri u duelu svih zvezda.\nMeč je odigran „Junajted centru“ u Čikagu i bio je u potpunosti posveće uspomeni na Kobija Brajanta. Igrači koji su učestvovali u Ol star utakmici nosili su dresove sa brojevima 2 i 24, kao omaž Brajantu i njegovoj ćerki Điani, koji su poginuli u padu helikoptera krajem januara.\nU utakmici su primenjena i pravila prilagođena sećanju na Brajanta, tako da je tim koji je imao više poena nakon treće četvrtine morao da postigne 24 poena da bi pobedio, dok je tim koji gubi morao da postigne 24 poena plus broj poena za koliko je zaostajao. Nakon tri četvrtine koje su počinjele od 0:0 delovalo je da će pobediti tim Janisa Adetokumba, koji je u jednom trenutku imao čak 17 poena prednosti – 106:89. Nastavak je doneo veliku borbu, u kojoj je tim Lebrona Džejmsa zahvaljujući odličnoj odbrani I poenima Entonija Dejvisa sa linije za slobodna bacanja odneo pobedu.\nJedini srpski predstavnik Nikola Jokić je za 12 minuta na parketu popunio skoro sve statističke kolone – 5 poena (2/4 iz igre, 1/3 trojke), 2 skoka, 1 asistencija, 1 ukradena lopta. Titulu MVP-a koja od ove godine nosi ime Kobija Brajanta dobio je Kavai Lenard koji je postigao 30 poena, a u pobedničkom timu pratili su ga Džejms i Pol sa po 23 poena. Dejvis je ubacio 20, Simons 17. a Dončić 18 poena.Kod poraženog tima Adetokumbo je bio najefikasniji sa 25 poena, Voker je ubacio 23, Embid 22, a Gober 21 poen.\nTeodosić u timu dekade Evrolige!\nU KC Vojvodine 115 pacijenata na lečenju od korona virusa\nKomeserijat za izbeglice: Među migrantima nema obolelih\nOnline repertoar Narodnog pozorišta Niš\nZvezda traži način za razlaz sa Kanjasom


Udovičić: Da humanost ne bude samo reč, već delo svakog od nas! - Radio televizija Pančevo\nDruštvo Ekologija Srbija Vesti\n23. januara 2021. 23. januara 2021. 0213\nMinistar omladine i sporta Vanja Udovičić i resorno ministrastvo priključili su se danas akciji “Čep za hendikep”.\nTim povodom nekoliko džakova čepova uručeno je Zoranu Martinovu iz organizacija “Čep za hendikep” ispred Palata Srbije.\n“U većini ministarstava to je neka mala količina, dva- tri džaka. Kada smo videli sa glavnog puta koliko je, moraćemo da uozbiljimo…Veoma znači svaka donacija čepova i to će doprineti da u narednom periodu rešimo jedan problem devojke iz Bosne i Hercegovine, koja će dobiti elekromotorna kolica”, rekao je Martinov medijama ispred Palate Srbije.\nMinistar Udovičić istakao je da se minitarstvo malim doprinosom priključilo jednom značajnom podvigu i pokretu, sa ciljem da se pomogne onima kojima je to potrebno.\n“Šaljemo jasnu poruku da 10 posto građana treba da bude sa nama i mi sa njima i da inkluzija, kojoj težimo svakog dana, bude nešto nas pokreće i kreira. U ime ministarstva i kolega želimo da jednim ovakivim doprinsom uspemo da donesemo jedan osmeh više”, rekao je Udovičić.\nUdovičić je pozvao sve građane da se priključe ovoj i drugim akcijama da zajedno osobama sa invaliditetom njihov dalji razvoj i život učinimo lakšim i boljim.\n“Ponosan sam što su osobe sa invaliditetom deo sistema omladine i sporta i što su naši prijatelji i kolege. Nećemo stati na ovoj akciji i u narednom periodu kroz brojne druge akcije pozivamo građane, ali osobe sa invaliditetom da se uključe u svakodnevicu i da svojim delovanjem pošalju poruku svim ostalim koji ih gledaju kao istinske heroje”, zaključio Udovičić.\nPrisluškivani razgovori predsednika Vučića sa porodicom\nVučić obišao radove na Savskom trgu: 32 hiljade kvadrata, 300 stabala i noćno osvetljenje\nNikoleta Dragaš 12. avgusta 2020. 29. avgusta 2020.\nBranislav Kulik je novi predsednik Matice Slovačke u Srbiji


Odlučivanje oko zahteva CarGo: Negiraju monopol, dobili krivičnu | Novosti.rs\n23. 07. 2019. u 10:46\nTaksisti nisu narušili osnovna pravila konkurencije Foto Z. Jovanović\nANTIMONOPOLSKA komisija odbila je u ponedeljak zahtev Udruženja građana CarGo da ispita povredu konkurencije i udruživanje taksista u kartele. Istovremeno, CarGo je Višem javnom tužilaštvu podneo krivičnu prijavu protiv Miloja Obradovića, predsednika ove komisije "za nesavestan rad kojim je naneta višemilionska šteta".\nKomisija za zaštitu konkurencije smatra da taksisti nisu narušili osnovna pravila konkurencije. Odbila je zahtev koji je CarGo podneo protiv Saveza taksi udruženja Srbije "Satus", Strukovnog udruženja taksi preduzetnika Beograda i Ugovorne privredne taksi komore Srbije.\nPodnošenje krivične prijave protiv predsednika Miloja Obradovića u Komisiji za zaštitu konkurencije smatraju "neprimerenim vidom pritiska na rad Komisije, kao nezavisnog državnog tela". I predsednik Udruženja građana CarGo Aleksandar Vučić smatra da je reč o pritiscima kojima je podlegao Obradovića, ali da oni dolaze od taksista.\n- Inicijativu smo podneli u martu, a odgovora nema, iako su po zakonu dužni da nam odgovore u roku od 15 dana - kaže Vučić. - Obradoviću ističe mandat i očigledno zbog reizbora naš predmet drži u fioci, jer ako počne da ispituje - utvrdiće da je pravo na našoj strani.


TRAMP SE SPRDA SA BAJDENOM: ”Pogodio” ga lopticom za golf u glavu - Naša Borba\nTRAMP SE SPRDA SA BAJDENOM: ”Pogodio” ga lopticom za golf u glavu\nDonald Tramp mlađi izazvao je još jednu buru na Tviteru u petak nakon što je podelio montirani video svog oca, bivšeg američkog predsednika Donalda Trampa, koji je aktuelnog predsednika DŽoa Bajdena „srušio“ lopticom za golf.\nNa početku video-snimka od devet sekundi Tramp je prikazan na golf terenu kako udara lopticu, koja uz malu pomoć montaže pogađa Bajdena u glavu, i tako tri puta, zbog čega aktuelni predsednik posrće na stepenicama predsedničkog aviona. „Nije to bio vetar, narode“,naslov je snimka.\nDŽo Bajden juče se tri puta zaredom sapleo dok je išao uz stepenice predsedničkog aviona uoči putovanja u Atlantu. Bela kuća je saopštila da su jaki vetrovi u vojnoj bazi Endruz, u blizini Vašingtona, možda prouzrokovali Bajdenov pad.\nNeki su se setili nespretnog silaska niz rampu Donalda starijeg u pokušaju da uporede dvojicu predsednika.\nDrugi su podsticali da i dalje objavljuje video-radove, a neki su izrazili zabrinutost zato što je Bajden previše nespretan.\nPrethodni tekstVučić potvrdio da ne sme da udari na Stefanovića\nSledeći tekstVUČIĆ PRIZNAO: Službe su pratile ubijenog advokata


Savet Evrope: Lideri EU odgurnuli Tursku - 13.08.2016, Sputnik Srbija\nSavet Evrope: Lideri EU odgurnuli Tursku\nEvropa nije uspela na vreme da prepozna probleme političkog sistema Turske, koji su na kraju doveli do pokušaja državnog puča u zemlji. Zakasnela reakcija... 13.08.2016, Sputnik Srbija\n13:25 13.08.2016 (Osveženo: 22:15 15.08.2016)\n© AP Photo / Thanassis StavrakisPlakat na trgu u Istanbulu\nEvropa nije uspela na vreme da prepozna probleme političkog sistema Turske, koji su na kraju doveli do pokušaja državnog puča u zemlji. Zakasnela reakcija lidera zemalja EU je odgurnula Tursku od saradnje sa evropskim državama, izjavio je generalni sekretar Saveta Evrope Torbjern Jagland.\nTurci su bili gnevni je su Evropljani suviše kasno osudili pokušaj vojnog puča u zemlji.\n„Ezgi Basaran, poznata (turska) novinarka, smatra da je Evropa shvatila da postoji tajna mreža u državnim institucijama. Sada je ta mreža pokazala koliko je opasna, pokazala da je dugo pre puča postojao veliki problem za demokratiju u Turskoj. Međutim, Evropljani su odbili da to ozbiljno shvate, samo zato što su to tvrdili Erdoganovi ljudi“, saopštio je Jagland.\nOn navodi da je za terorističke napade koji su se događali u državama EU lideri evropskih zemalja govorili da je to „bio napad na sve nas“, dok u slučaju Turske, umesto podrške Ankari, mnogi su osumnjičili vlast zemlje za organizaciju vojnog puča.\nOsim toga, zapadni mediji su počeli aktivno da objavljuju materijale usmerene protiv predsednika Redžepa Tajipa Erdogana, umesto da posvete pažnju diskusiji koja se tiče događaja u Turskoj.


Dodik i Lavrov: Treba zatvoriti Ured visokog predstavnika u BiH -\n14.12.2020 20:46 Autor: Fena\nMinistar vanjskih poslova Ruske Federacije Sergej Lavrov započeo je dvodnevnu posjetu Bosni i Hercegovini sastankom s predsjedavajućim Predsjedništva BiH Miloradom Dodikom u Istočnom Sarajevu.\nSagovornici su se dotakli brojnih tema, a između ostalog razgovarali su o Dejtonskom sporazumu, Uredu visokog predstavnika Valentina Inzka i njegovoj funkciji u BiH, NATO – u i euroatlantskim integracijama BiH, kao i saradnji Republike Srpske i Rusije u više područja.\nDodik se zahvalio na podršci koju Rusija pruža Republici Srpskoj, te naglasio da je posjeta Lavrova slučajno organizirana na dan potpisivanja Dejtonskog sporazuma.\n“Imali smo namjeru da se vidimo ranije, ali simbolično je ispalo da se to desi na dan potpisivanja Dejtona. Podrška Rusije uvijek nam je bila pokazatelj da postoje oni koji poštuju potpisane sporazume. Rusija je imala ulogu u kreiranju i implementaciji Dejtonskog mirovnog sporazuma i danas smo o tome i pričali. Taj sporazum nije napravljen da ga ukinu bez konsenzusa sva tri konstitutivna naroda”, rekao je Dodik.\nOsvrnuo se i na Ured visokog predstavnika Valentina Inzka u BiH i naglasio da RS zahtjeva da ta kancelarija bude ukinuta.\n“Naše viđenje Bonskih ovlaštenja je da je to prevara i podvala. PIK je rekao da pozdravlja namjeru, ali nije dao ovlaštenja, zato svi zakoni koje je donio visoki predstavnik moraju biti ukinuta”, smatra Dodik.\nNaglasio je da RS prihvata saradnju sa NATO, ali ne i integraciju u NATO.\n“Ne prihvatamo integraciju u NATO, Republika Srpska ne bi imala nikakvu korist od toga, a ne prihvatamo ni da BiH ima Komisiju za integracije u NATO”, kazao je Dodik.\nGovoreći o evropskim integracijama, Dodik je rekao da “postoji nekakva saglasnost u BiH”, te dodao da “pošto drugi dio BiH želi da ukine RS, mi samo kažemo da u takvoj BiH nećemo ostati i mislim da je to legitimno”.\n“Razgovarali smo i o evropskim integracijama i rekao sam Lavrovu da po tom pitanju postoji saglasnost. Naša ocjena je da Evropska komisija sa svojih 14 mišljenja sprječava te integracije tražeći da se nešto uradi suprotno Dejtonskom sporazumu. Nismo tražili nikakvu podršku za secesiju što žele da prikažu kao naše opredjeljenje”, podvukao je predsjedavajući Predsjedništva BiH.\nIstaknuo je da su odnosi RS-a i Rusije dobri i da nema nijedno otvoreno pitanje.\n“Imamo uspješnu saradnju ona se odvija kroz niz projekata koje smo realizovali i imamo namjeru realizovati. Teme su bile rad Rafinerije nafte i projekti gasifikacije, kulturna saradnje i svi drugi projekti koje trebamo vratiti na staru dinamiku. Nećemo se pridružiti sankcijama protiv Rusije i to je naša jasna politika. Zahvalni smo Rusiji za poštivanje međunarodnog prav”, rekao je Dodik.\nLavrov je, nakon Dodikovog obraćanja, na pres konferenciji naglasio da svaki pokušaj da se ruši Dejton, sporazum koji održava krhku ravnotežu u BiH, može dovesti do ozbiljnih posljedica, te da je Ured visokog predstavnika u BiH trebao odavno biti zatvoren jer je BiH odavno postala članica Vijeća sigurnosti UN-a.\n“Postojanje OHR-a pokazuje nepoštovanje prema narodima u BiH i prema suverenitetu ove zemlje. Ovaj vanjski protektorat koji predstavlja Ured visokog predstavnika u BiH u potpunosti je prevaziđen. Dejton ne stvara nikakve prepreke u odnosima između BiH i stranih partnera, uključujući i Evropsku uniju. Treba poštovati njegove principe jednakopravnosti tri konstitutivna naroda i dva entiteta. Brzina s kojom BiH treba ići ka EU treba biti donijeta na osnovu principa Dejtona. Ovi temeljni principi zahtijevaju da se svi problemi unutar BiH rješavaju putem unutrašnjeg političkog dijaloga i konsenzusa, a Rusija se ne želi miješati u taj proces”, rekao je Lavrov.\nSmatra da stav RS-a o nepristupanju NATO-u ne koči BiH na putu ka EU integracijama.\nTakođer, naglasio je da Ruska Federacija s poštovanjem prima odluku entiteta Republika Srpska o vojnoj neutralnosti.\n“Smatramo da je to odgovorno rješenje, da nam ne trebaju nove podjele na evropskom kontinentu, ne trebaju nam nove konfrontacije. Nema alternative miru i bezbjednosti, neophodan je dijalog i sve u skladu sa međunarodnim pravom i rezolucijama UN-a”, poručio je Lavrov.\nIstaknuo je da je na sastanku bilo govora o bilateralnim odnosima, te unaprjeđenju ekonomskih veza BiH i Rusije, te je naglasio podršku Rusije RS-u u borbi protiv pandemije koronavirusa.\nI Dodik i Lavrov su istakli da je razgovarano o nabavci vakcine protiv Covida-19, pri čemu je Dodik naglasio kako će RS nabaviti rusku vakcinu.\nLavrov će tokom službene posjete imati zvanične susrete sa tročlanim Predsjedništvom BiH, kao i sa ministricom vanjskih poslova BiH Biserom Turković.\nPosjeta šefa ruske diplomatije Sergeja Lavrova Bosni i Hercegovini i Srbiji bila je planirana 28. i 29. oktobra, međutim kako se našao u samoizolacije zbog pandemije, sve planirane posjete su tada odgođene.\nLavrov je posljednji put bio u BiH uoči Lokalnih izbora 2018. godine kada je posjetio Sarajevo i Banju Luku.\nTagovi: Milorad Dodik Sergej Lavrov\nRinko Golubović odgovorio Dodiku: Ti bi da izjednačiš ljudski život sa kvadratom stana\nMože li "opozicija" zaustaviti Dodika u njegovom osvetničkom pohodu?


Najveći problemi u saobraćaju - nevezivanje pojaseva i mobilni - Informativni internet portal Rume | www.grad-ruma.net\nNajveći problemi u saobraćaju - nevezivanje pojaseva i mobilni\nDatum kreiranja petak, 09. maj 2014. - 11:45 agencije\nDirektor Komiteta za bezbednost saobraćaja Damir Okanović izjavio je danas da još zabrinjava upotreba mobilnog telefona učesnika u saobraćaju i da u ovom trenutku 80 odsto roditelja u Srbiji voze decu, a da ih u vozilu ne vežu pojasom.\nOkanović je, gostujući u Jutarnjem programu TV Pink, rekao da zato najviše mališana u Srbiji u saobraćaju strada, ne kao pešaci, ni kao biciklisti, nego kao putnici u vozilu, jer nisu bili vezani pojasom.\nOn je naglasio da bi učesnici u saobraćaju morali da "angažuju čula vida i sluha", odnosno da vozači, pešaci i biciklisti ne bi trebalo u toku vožnje i prelaska kolovoza, da upotrebljavaju mobilni telefon, niti da slušaju preglasne audio uređaje, niti da drže slušalice u ušima.\n"Najblaže kazne su 5.000 dinara, ali su najteže kazne da vas više nema na ovom svetu, da završite u bolnici, da ostanete invalid", upozorio je Okanović.\nOkanović je ocenio da se akcijom "Kada voziš parkiraj telefon", Telekoma, MUP-a i Komiteta za bezbednost saobraćaja uspelo u promeni ponašanja dobrog dela učesnika u saobraćaju i vozača, ali da i dalje zabrinjava stepen upotrebe mobilnog telefona.\nDirektor Komiteta za bezbednost saobraćaja je upozorio i na opasnosti po bezbednost u saobraćaju zbog prebrze vožnje, kao i vožnje pod dejstvom alkohola.\nPovezane teme: Damir Okanović Saobraćaj Upotreba mobilnog telefona Vezivanje pojasa


Održana promocija baze organske proizvodnje – Serbia Organica\nOdržana promocija baze organske proizvodnje\nNacionalno udruženje za razvoj organske proizvodnje Serbia Organika, predstavilo je novu bazu podataka o organskoj proizvodnji u Srbiji. Ova moderna, namenski kreirana baza podataka, nastala uz podršku USAID-ovog Projekta za konkurentnu privredu, svim akterima u organskom proizvodnom sektoru pruža najvažnije informacije, uključujući lokaciju i proizvodne kapacitete proizvođača organskih proizvoda. Pored toga, baza podataka će omogućiti dobavljačima i proizvođačima organske hrane da poboljšaju efikasnost proizvodnje i ispune zahteve međunarodnog tržišta.\nNa konferenciji za novinare, predstavnici udruženja Serbia Organika predstavili su platformu i njene funkcionalnosti. „Baza podataka o organskoj proizvodnji je sveobuhvatan i jedinstven alat koji pruža korisnicima sve relevantne podatke o proizvođačima organskih proizvoda, prerađivačima, asortimanu, količinama i standardima. Njena najvažnija funkcija je da svaki korisnik može naći potrebne informacije za svoje poslovanje na jednom mestu, bilo da su u pitanju podaci o sirovinama, mogućnost saradnje, ili prilike za trgovinsku saradnju”, rekla je Ivana Simić generalni sekretar Serbia Organike, i dodala da je od marta 2019. godine već registrovano oko 100 korisnika u bazi podataka, pozivajući ostale da se priključe bazi u narednim mesecima.\n„USAID je podržao razvoj ove platforme, jer postoji potreba za većom vidljivošću organske proizvodnje i jačim vezama između ključnih aktera industrije. Dugoročno gledano, razvijanje poslovnih mreža povećaće obim proizvodnje i unaprediti konkurentnost srpskih proizvoda na stranim tržištima“, izjavila je Jasmina Debeljak, zamenica direktora USAID-ovog Projekta za konkurentnu privredu.\n„Iako zauzimaju okvirno tek oko 1% svetskog tržišta hrane, organski proizvodi postaju sve popularniji. Ova baza podataka sa pristupom širokom spektru podataka o proizvođačima organskih proizvoda, njihovim proizvodima i kapacitetima, je od izuzetnog značaja jer će nam pružiti korisne informacije za dalji razvoj organskog sektora u Srbiji, što je jedan od prioriteta Ministarstva poljoprivrede, šumarstva i vodoprivrede“, izjavio je Branislav Raketić, rukovodilac grupe za kvalitet, deklarisanje i označavanje hrane, Ministarstva poljoprivrede, šumarstva i vodoprivrede.\nKonkurs za finansiranje organske proizvodnje na teritoriji AP Vojvodine u 2019. godini\nVrednost izvoza organskih proizvoda u 2018. godini


Održana 27. sednica opštinskog Veća - Svrljiske novine\nUsvajanje predloga Odluke o rasporedjivanju sredstava za otklanjanje posledica elementarnih nepogoda najbitnija je tačka 27.sednice Opštinskog veća održane 9. marta.\nVećnici su u potpunosti prihvatili ocenu Štaba za odbranu od poplava da su u vodenoj stihiji koja se sručila 20.februara u vidu bujice planinskih potoka i potom obilnih padavina kiše,najviše štete pričinjene na području sela Beloinja, Grbavča i sela Varoš.\nZbog plavljenja polja u dolini Timoka, ali još više nastalim klizištem u samom selu koje je ugrozilo stambene objekte na dve lokacije, predloženo je da se za sanaciju štete u Beloinju izdvoji tri miliona dinara. Poplava nije bilo u Grbavču, ali je klizištem pokrenuto čitavo brdo, čime je ugroženo desetine stambenih objekata.Ocenjeno je da je za sanaciju ove lokacije neophodno uložiti četiri miliona dinara. Za sanaciju štete u selu Varoš predvidjeno je 500 000 dinara, a za Palilulu 300 000 dinara. Sledi potom izdvajanje od 70 000 dinara za postavljanje sklonjenog mosta na Pravačkoj reci kod gradske zelene pijace i 30 000 dinara za zatvaranje tzv. zečijeg nasipa u Ulici Svrljiških odreda.\nVečnici su prihvatili i predloge da se pokrivanje glavne vodovodne cevi u selu Manojlica, od kaptaže do hlorinatorske stanice betonom odvoji 70 000 dinara, a za hitnu izradu projekta sanacije klizišta u Beloinju, Grbavču i Varoši i lokalnog puta za selo Plužinu, sa potrebnom geomehanikom i geodezijom, još milion dinara.\nZa sanaciju štete nanete poplavom koristiće se prvenstveno već opredeljena sredstva iz republičke kase u visini od četiri miliona dinara, ali ima najava da sledi novi priliv sredstava namenjenih striktno sanaciji klizišta.\nPredsednica opštine, gospodja Slavica Božinović naglasila je na sednici da treba razjasniti da je reč o sredstvima strogo namenjenim sanaciji terena, a ne za raspodelu oštećenim domaćinstvima,kako se čaršijom pronela vest te se mnogi gradjani javljaju prijavljujući štetu na svojoj imovini i tražeći nadoknadu.\nDa se katastrofa ne bi ponovila, većnik dr.Slavoljub Petković je predložio da se hitno pregovara sa vodoprivrednim organizacijama za regulaciju dela Timoka i Pravačke reke i podizanja odbrambenih bedema, posebno na delu od nekadašnjeg tekstilnog kombinata do zelene pijace i time preventivno deluje za duži period.\nVećnici su razmatrali i usvojili i Odluku o pristupanju izradi kapaciteta za pretvaranje energije vetra u električnu energiju. Reč je, kako je objasnio načelnik Opštinske uprave, gospodin Goran Gajić, o već započetom poslu na ispitivanju lokacija najpogodnijih za izgradnju vetroelektrana na području svrljiške opštine na Dobriču i Vetrilima i eventualno kod sela Periš, gde su najpogodnije ruže vetrova. Ovom prilikom većnici su samo dali saglasnost predsedniku opštine da, posle potrebnih provera i ispitivanja na terenu, potpiše ugovor sa firmom koja bude izabrana u postupku javne nabavke, a koja bi gradila postrojenja za pretvaranje energije vetra u električnu energiju.\nNa ovoj sednici Veća, prihvaćena je i Odluka o izmenama i dopunama Odluke o budžetu opštine Svrljig za 2010.godinu na prihodovnoj strani, kao i Odluka o naknadama za zaštitu i unapredjenje životne sredine. Reč je, u drugom slučaju, o sprovodjenju uredbe Vlade koju su većnici dužni da ispoštuju ali su, ocenjujući trenutno tešku ekonomsku situaciju gradjana, predložili minimalnu nadoknadu od oko tridesetak dinara po domaćinstvu na godišnjem nivou.\nOdlučujući po prispelim zahtevima većnici su odlučili da se Policiskoj stanici u Svljigu odobre sredstva za kupovinu foto aparata za potrebe ekipe koja vrši uvidjaje posle saobraćajnih nezgoda.\nInfo SO Svrljig\nPrevPrethodnaDrugi sabor lovaca Srbije „SVRLjIG 2010“ (VIDEO)\nSledećaHavarije na vodovoduNext


EU integracija Crne Gore - priča o pozitivnim rezultatima za građane - EUIC Podgorica\nEU integracija Crne Gore – priča o pozitivnim rezultatima za građane\nPODGORICA, 26. april 2016. – Govoreći na javnoj debati o integraciji Crne Gore u Evropsku uniju, pod nazivom „Izazovi i dalji koraci“, ambasador EU u Crnoj Gori, Aivo Orav, poručio je brojnoj publici okupljenoj u EU Info centru, da je najbolje fokusirati se ne na sami proces integracije zemlje, koji je za mnoge apstraktan, već na njegove rezultate, koji su već prisutni u Crnoj Gori.\n„Zahvaljujući pravilima EU koja su primijenjena ovdje u Crnoj Gori, hrana je postala bezbjednija, ali i igračke za djecu. Osnivanjem Agencije za borbu protiv korupcije, Crnogorci su dobili adresu za prijavu korupcije, dok bolja oprema za poljoprivrednike pomaže da se poveća poljoprivredna proizvodnja“, rekao je ambasador Orav.\nOn je istakao da smo u zadnje vrijeme čuli previše pesimizma o EU, ali da „treba da budemo pozitivniji u našem pristupu i trebamo biti ponosni na ono što smo zajednički uradili“.\nMinistar evropskih poslova Aleksandar Andrija Pejović predstavio je ključna Vladina dostignuća u procesu integracije Crne Gore u EU i planirane buduće korake. On je rekao da Crna Gora ove godine planira da otvori 7 preostalih pregovaračka poglavlja, ali i da uđe u fazu zatvaranja poglavlja što će omogućiti i da se sagleda kraj čitavog procesa.\nGovoreći o jednoj od najvažnijih oblasti reformi – vladavini prava, ministar Pejović je kazao da je u prethodnom periodu Crna Gora zaokružila cjelokupno zakonodavstvo i osnovala relevantne institucije u toj oblasti, i da to sada proizvodi rezultate. „Rad državnog tužilaštva pokazuje kako sistem koji smo kreirali sa EU daje rezultate. Nakon perioda u kojem se nismo mogli pohvaliti rezultate u borbi protiv korupcije i organizovanog kriminala, danas imamo sve više optužnica i sudskih postupaka“, rekao je ministar Pejović.\nDomaćin događaja bila je profesorica Gordana Đurović, vodeća akademska ekspertkinja za pitanja integracije u EU i autorka knjige „Evropska unija i Crna Gora“ . Knjiga je proizvedena u saradnji s EU Info centrom, i daje pregled integracije EU, makrosistema EU, njenih temeljnih vrijednosti, njene politike proširenja u odnosu na Crnu Goru, te procjene napretka, ali i analizu učinaka i troškova pristupanja Crne Gore. Ona tu zaključuje da su „opšte koristi od integracija mnogo veće nego troškovi, odnosno investicije. Očekivanja građana krajnje su pozitivna u tom kontekstu i evropska integracija ostaje stabilan prioritet, tako da su akteri procesa i politički lideri „prozvani“ da nastave ovaj proces“, rekla je prof. Đurović.\nUčesnik debate bio je i Adrijan Vuksanović, Predsjednik Odbora za evropske integracije u Skupštini Crne Gore, koji je govorio o evropskim vrijednostima i tome šta one znače za crnogorske građane.\nEnergetski dani u Podgorici\nProslavimo Dan Evrope zajedno!


"Zašto se laže da opozicija poziva na linč"\n„Zašto se laže da opozicija poziva na linč“\nPolitika Autor:Danilo Savić04. jul. 202109:16\nStranka slobode i pravde (SSP) oglasila se saopštenjem u kojem je navela da su Beograđani svedoci ogromnom broja komaraca, te da je osnovni razlog tome nekvalitetan rad Gradske čistoće kojoj je grad poverio da se bavi ovim poslom.\nNikezić (SSP): Čega se pametan stidi, Mali se ponosi\nSSP: Vučić bi da vrati Đukanovića na vlast u Crnoj Gori\nSSP: Koliko je Kragujevac koštala vojna parada\nSSP poručuje da se na argumentovane kritike odgovara lažima da opozicija poziva na linč.\n„Umesto tih pamfleta koje objavljujete odgovorite Beograđanima na sledečih pet pitanja: Zašto su stručnjaci koji su preuzeti iz Zavoda za biocide degradirani i ne mogu da utiču na to kako se sprovodi suzbijanje komaraca? Zašto se, kako smo dobili informaciju od stručnjaka, ne sprovodi zimsko uništavanje kućnih formi komaraca, kako je to godinama rađeno? Zašto se ne koristi postrojenje Zavoda za proizvodnju lavricida nego se isti kupuje od privatnika i koja je razlika u ceni zbog ovakve odluke? Zašto se ne koriste dronovi za uništavanje staništa komaraca koje je Zavod za biocide davno kupio, a sada propadaju u magacinu? Zašto se građanima koji imaju septičke jame ne dele u potrebnoj količini tablete koje pomažu u uništavanju komaraca, kako je to godinama rađeno?“, navodi se u saopštenju.\nIz ove stranke kažu da je belo ulje potrošeno još 2020. godine, pa se pitaju šta se od tada koristi.\n„Postavljaju se pitanja i kada, kako, za koji iznos i od koga ste kupili to što koristite, jer tu nabavku nismo mogli da nađemo na portalu javnih nabavki. A nije ni, što bi bilo logično, deo javne nabavke OPO 11/2020 kada je kupljen koncetrovani preparat za koga je potreban razređivač. Odgovornost za odluku da se radi sa privatnicima, koji godišnje prihoduju milione evra je usključivo na sadašnjim gradskim vlastima i ljudima koji vode Gradsku čistoću, baš kao i odgovornost za ogroman broj komaraca kojima su ove godine Beograđani izloženi“, zaključuje se u saopštenju.\ngradska čistoćakomarciStranka slobode i pravde


Istočna Ilidža: Prve „Vaskršnje radosti“ za osnovce - FILTER\nIstočna Ilidža: Prve „Vaskršnje radosti“ za osnovce\nOpštinska organizacija Crvenog krsta Istočna Ilidža je prvi put povodom Vaskrsa organizovala manifestaciju „Vaskršnje radosti“, u kojoj je učestvovalo više od 100 učenika osnovnih škola te lokalne zajednice.\nU manifestaciji su učestvovale osnovne škole „Petar Petrović Njegoš“, „Aleksa Šantić“ i „Jovan Dučić“.\nPredsjednik Opštinske organizacije Crvenog krsta Ranko Skakavac rekao je Srni da se na konkurs za najbolji literarni i likovni rad o temi Vaskrsa, koji je raspisan prije mjesec dana, prijavilo više od 120 učenika, te da je žiriju bilo veoma teško da izabere najbolje radove.\nOn je naveo da je žiri ocjenjivao i tematske štandove koje su škole pripremile povodom Vaskrsa.\nIzabrana su i tri najljepše obojena jaja, a uslijedilo je i takmičenje za izbor najtvrđeg jajeta u kojem je učestvovalo oko 60 učenika.\n“Na kraju smo pripremili iznenađenje za sve učesnike, a to je takmičenje u nošenju jajeta u kašici, sa 20 učenika, što je izazvalo oduševljenje prisutnih”, izjavio je Skakavac i dodao da su svi takmičari dobili diplome i slatkiše koje je za njih pripremio Crveni krst.\nOn je istakao da je namjera Crvenog krsta da ova manifestacija preraste u tradicionalnu, te da će naredne godine uključiti sva obdaništa sa područja Istočne Ilidže i druga dječija udruženja koja budu željela da učestvuju.\nPrethodna Lazar Matić prvi na svjetskoj rang listi\nSledeća Na “Malom Zejtinliku“ počelo obilježavanje 30 godina od formiranja VRS: Počast herojima koji su popločali put slobode


Forsiranje državnog razloga - Saša Ilić - Peščanik\nTomislav Nikolić, Ivica Dačić i Milorad Dodik su u celoj ovoj priči postali uporišta opštih nacionalističkih mesta srbijanskog političkog narativa iz devedesetih. Njihove izjave i tumačenje događaja nadilaze sve očekivane doze neodmerenosti i banalnosti. U neku ruku, oni idu toliko daleko, osobito Nikolić i Dodik, da reaktiviraju ratni diskurs, preslikavajući situacije iz 1992. u 2015, podržavajući tobože neupitni koncept srpske iskrenosti u procesu pomirenja. Isto onako kao što su združno vodili rat protiv Rezolucije o Srebrenici mesec dana pre komemoracije u Potočarima, ovi političari su nastavili istu vrstu verbalne agresije, dovodeći u pitanje smisao pomirenja čiji su zagovornici bili do juče. Kao i uvek, najgore izjave došle su od Aleksandra Vulina, ministra za rad, socijalna i boračka pitanja, koji je ovog puta incident u Potočarima uporedio sa ‘metodama Islamske države’. Uglavnom, reakcije se nižu na skali od gneva do samosažaljenja. Tako potpredsednik SNS-a Igor Mirović tumači ovaj događaj kao ‘šamar čistom licu Srbije’.


Održana VII Konferencija studenata ekonomije - Studentska Asocijacija Nova\nOdržana VII Konferencija studenata ekonomije\nStudentski parlament Ekonomskog fakulteta u Nišu i Studentska Asocijacija Nova organizovali su VII Konferenciju studenata ekonomije. Konferencija je održana u amfitetatru fakulteta 29. i 30. novembra.Tema ovogodišnje konferencije bila je „Liderstvo“.\nOrganizacioni tim konferencije činilo je 80 članova, a na samom predavanju prisustvovalo je oko 400 učesnika. Čast da otvori konferenciju imala je Ana Brzaković, direktorka za komunikacije u kompaniji Delta Holding, koja je govorila na temu „Liderstvo – izbor mladih“. Na temu „Lider u životu i sportu“ govorio je Mihail Dudaš, srpski desetobojac. Zatim je usledilo predavanje Branka Vukovca, inženjera menadžmenta ljudskih resursa i HR biznis partnera. Branko je na konferenciji govorio na temu „Profil uspešnog lidera“. Predavanja drugog dana konferencije počela su sa Biljanom Pešić, partnerom za razvoj poslovanja, konsultanta i poslovnog trenera Alterna International. Biljana je o liderstvu govorila na temu „Kako razmišljaju lideri?“. Konferenciju je ove godine zatvorio Saša Mišić, vlasnik Compact Consulting-a, na temu „Moj put“. Na pitanje šta znači liderstvo, gospodin Mišić kaže: „Mislim da ne može da se opiše na papiru ili u Word dokumentu liderstvo, već teren, oblik koji formira lidera i ta sama ličnost. Od kuće lider donosi kućno vaspitanje, ako ga ima onda će on biti dobar vođa i lider. Nadograđuje se sa školom, studijama, uči i onda ide na teren. Liderstvo ima tri stuba i onda si na putu da budeš dobar lider.“\nKao i svake godine, konferenciji su prisustvovali gosti iz drugih država, studenti i zainteresovani učesnici. Prisutni su od predavača imali prilike da čuju različita iskustva i da steknu nova znanja.\n#konferencijastudenataekonomije, #konfseVII, #studentskaasocijacijanova, ekonomskifakultet, san


Vulin sa Bocan-Harčenkom: Zahvalnost Rusiji zbog podrške oko Kosova i Metohije\nIzvor: Radio Televizija Vojvodine, 24.Jul.2019, 12:33\nMinistar odbrane Aleksandar Vulin sastao se danas sa novoimenovanim ambasadorom Ruske Federacije u Beogradu Aleksandrom Bocan-Harčenkom.\nMinistar Vulin poželeo je dobrodošlicu Bocan-Harčenku te izrazio zahvalnost prethodnom ambasadoru Ruske Federacije Aleksandru Čepurinu na doprinosu za unapređenje saradnje u oblasti odbrane između dve zemlje, dodavši da je uveren da će se i sa ambasadorom Bocan-Harčenkom, kao odličnim poznavaocem prilika na Balkanu, uspešna saradnja >> Pročitaj celu vest na sajtu Radio Televizija Vojvodine << nastaviti.\nPrema rečima ministra Vulina, između naših država postoje istorijski duboki koreni, a otvoren i iskren odnos dva predsednika i vrhovnih komandanata vojski Republike Srbije i Ruske Federacije, Aleksandra Vučića i Vladimira Putina, može i dalje da ih jača, što će svakako doprineti ostvarenju još boljih rezultata na polju saradnje u oblasti odbrane, kao i sveukupne saradnje.\nPosebnu zahvalnost Ruskoj Federaciji ministar Vulin izrazio je na podršci teritorijalnom integritetu Srbije i naporima za pronalaženje kompromisnog rešenja za Kosovo i Metohiju, kao i povodom dosledne podrške pozicijama Srbije u Savetu bezbednosti Ujedinjenih nacija, u situacijama kada je interes naše države bio ugrožen.\nGovoreći o situaciji na Kosovu i Metohiji, ministar Vulin je izjavio da je pokušaj formiranja „vojske Kosova“ sasvim neprihvatljiv, a da su pokušaji stvaranja „Velike Albanije“ pretnja miru na čitavom Balkanu. Posebno brine ćutanje međunarodne zajednice ali i zemalja regiona, rekao je ministar odbrane Aleksandar Vulin.\nMinistar Vulin rekao je ambasadoru Ruske Federacije da je sa zadovoljstvom prihvatio lični poziv ministra odbrane Šojgua da prisustvuje „Međunarodnim vojnim igrama 2019“ u Moskvi.\nNa današnjem sastanku, vojno-vojna saradnja ocenjena je kao jedan od najuspešnijih aspekata saradnje Srbije i Rusije, a posebno realizacija zajedničkih vežbi i nastavak vojno-tehničke saradnje.\nMinistar odbrane poželeo je ambasadoru Bocan-Harčenku sve najbolje u obavljanju nove dužnosti i uspeh u diplomatskoj misiji.\nVulin i Bocan-Harčenko o velikoj Albaniji, kosovskoj vojsi i pretnjama na Balkanu\nIzvor: Blic, 24.Jul.2019\nMinistar odbrane Aleksandar Vulin sastao se danas sa novoimenovanim ambasadorom Rusije Aleksandrom Bocan-Harčenkom i tom prilikom ukazao da je pokušaj formiranja "vojske Kosova" sasvim neprihvatljiv, a da su pokušaji stvaranja "velike Albanije" pretnja miru na čitavom Balkanu.\n24.Jul.2019: Radio Televizija Vojvodine


Negotin dobio novac za zamenu kotlova u toplanama i ložišta u domaćinstvima – Društvo – Radio Sanja\nNegotin dobio novac za zamenu kotlova u toplanama i ložišta u domaćinstvima – Društvo\nU Ministarstvu zaštite životne sredine potpisani su ugovori sa lokalnim samoupravama za realizaciju projekata zamene kotlarnica u javnim ustanovama i individualnih ložišta u domaćinstvima širom Srbije, u cilju unapređenja kvaliteta vazduha. Ugovor je potpisan i sa predstavnicima opštine Negotin.\nMinistarstvo zaštite životne sredine sufinansiraće kroz dva konkursa 47 projekata i za ove namene opredeljeno je 350 miliona dinara. Među 35 lokalnih samouprava koje su sa ministarstvom potpisale ugovore za realizaciju 41 projekta je i opština Negotin.\nOpštini Negotin odobrena su dva projekta i dodeljena sredstva za sufinansiranje realizacije projekata nabavke, zamene rekonstrukcije i sanacije kotlarnica za grejanje i zamene kotlova na čvrsto gorivo sa kotlovima na pelet.\nPrema navodima nadležnih u ukupna vrednost projekta „Rekonstrukcije kotlarnice zgrade OŠ “Branislav Nušić” u Urovici iznosi 4,75 miliona dinara, a učešće nadležnog ministarstva je 2, 8 miliona dinara.\nZa realizaciju projekta smanjenja zagađenja vazduha poreklom iz individualnih izvora u 2022. godini u ovoj godini opredeljeno je pet miliona dinara, pri čemu je učešće Ministarstva zaštite životne sredine četiri miliona dinara i ovim projektom predviđena je zamena kotlova na čvrsto gorivo kotlovima na pelet.


Gde se nalaze najlepše lokacije za venčanje u Beogradu - Gde\nProleće, poznato i kao sezona venčanja, samo što nije stiglo, a mnogi su uveliko u potrazi za najlepšom lokacijom na kojoj će obeležiti ovaj značajni dan. Beograd je poznat po odličnim ugostiteljskim objektima, pa budući suprožnici uglavnom nemaju poteškoća da pronađu lokaciju, već su u potrazi za što bajkovitijom.\nNekoliko lokacija u Beogradu izdvaja se kao posebno lepe, pa su odličan izbor za ovaj dan, a na njima se nalaze objekti koji su pogodni za venčanja, te je samo potrebno da izaberete onaj po svom ukusu, rezervišete ga i završite potragu za idealnim mestom. U nastavku teksta navešćemo nekoliko mesta u Beogradu koja su odličan izbor za proslavu venčanja.\nVenčanje na beogradski način – na reci\nDve velike reke koje protiču Beogradom daju mu sasvim poseban šarm, a predstavljaju jednu od omiljenih lokacija za šetnje, ispijanje kafe ili uživanje u rečnoj ribi. Zato ne čudi što su beogradske reke odličan izbor i kada se radi o lokaciji pogodnoj za venčanje. Pune restorana i splavova, ali i prelepih pogleda, predstavljaju sjajno mesto za proslavu ovog posebnog dana. Venčanje na reci posebno preporučujemo tokom toplih dana, koje će prijatni vazduh pored reke rahladiti.\nOdabir savršenog prostora za venčanje definitivno podrazumeva i da razmotrite ovu opciju, a sa splava sa novobeogradske strane Save ćete imati i predivan pogled na Kalemegdan – simbol Beograda, te će vaše venčanje biti obeleženo posebnim, beogradskim šarmom i prelepom panoramom.\nSvadba u samom srcu Beograda – na Kalemegdanu\nNema te osobe koja živi u Srbiji, a da nije čula za Kalemegdan, a ni one koja živi u Beogradu a da ga bar jednom nije posetila. Simbol Beograda nalazi se upravo iznad ušća Save u Dunav, a predstavlja najveći park Beograda, ali i njegov najvažniji kulturno-istorijski spomenik, te čini mesto koje jednako rado posećuju Beograđani i svi oni koji mu dođu u posetu.\nZbog prelepog pejzaža i pogleda na ušće, kao i prirodnog okruženja i značaja Kalemegdana – ovo je definitivno lokacija koju treba uzeti u obzir prilikom odabira mesta za organizaciju venčanja. Restoran na Kalemegdanu ima prelep pogled, a vašim gostima sigurno će se svideti ovakav odabir lokacije, dok će panorama ulepšati sve vaše svadbene fotografije.\nUrbana svadba – u centru Beograda\nStari grad, Savski venac i Dorćol prostiru se centrom Beograda, a puna su zanimljivih ugostiteljskih objekata koja se mogu transformisati u divne sale za venčanja. Industrijski prostori su hit u svetu, a godinama osvajaju i noćni život Beograda čineći ga na taj način jednom od najurbanijih svetskih prestonica. U poslednje vreme ovi prostori izuzetno su popularni i kada je reč o svadbama, a čine ih vrlo originalnim i zanimljivim.\nMladi parovi iz Beograda koji i inače izlaze na ovakva mesta, uživaće ukoliko i njihova svadba protekne upravo onako kako vole – kul, urbano i drugačije od drugih. Ovi prostori mogu se transformisati u romantične i posebno lepe jedinstvenom dekoracijom koju će mladenci odabrati, pa će celo mesto biti potpuno posvećeno njihovom posebnom danu.\nVenčanje u prirodi – na Košutnjaku\nLjubitelji prirode, prelepih eksterijera, svežeg vazduha i zelenila sigurno žele i da njihovo venčanje bude u prirodi. Radi toga, oni ne moraju da idu iz Beograda – dovoljno je da vide ponude ugostiteljskih objekata u prirodnoj, gradskoj oazi – na Košutnjaku.\nKošutnjak je od velike istorijske vrednosti za Beograd, a predstavlja i gradsku šumu zaštićenu i prelepu! Sem neverovatne flore i faune koja krasi Košutnjak, nekoliko restorana odlično se uklapa u njegov šumski pejzaž, te čine sjajan izbor za organizaciju venčanja za sve ljubitelje prirode. Bajkovita šumska atmosfera i odlična kuhinja, a sve to na samo pola sata od samog centra grada, mogu li mladenci poželeti više?\nOve lokacije, svaka za sebe, opisuju Beograd, daju mu poseban šarm i pričaju njegovu priču. Na svakoj od njih sigurno volite da uživate vikendima, pa ne sumnjamo da će vaš favorit iz ove grupe lokacija biti odabran i za venčanje, te ostaje još samo da odaberete idealnu destinaciju za medeni mesec.


Povećanje penzija ponižavajuće za penzionere - Penzioneri - Crna Gora\nPovećanje penzija ponižavajuće za penzionere\nJasna Djalovic feb 03, 2019\nNajava predstavnika Fonda penzijskog i invalidskog osiguranja (PIO) o rastu penzija u ovoj godini od dva odsto, je ponižavajuća za više od 130 hiljada penzionera u Crnoj Gori, smatra generalni sekretar Partije penzionera, invalida i restitucije (PIR) Radisav Korać.\nKako prenosi Dan, iz agencije Fidelity consulting su izračunali da će u ovoj godini doći do prosječnog povećanja penzija od cijelih 6,8 EUR na godišnjem nivou. Tu cifru dobili su upoređujući zvanično projektovanu ovogodišnju stopu inflacije od 1,8 odsto u Programu ekonomskih reformi i Perovićevog rasta penzija od dva odsto.\n“PIR prosto ne može da povjeruje da se kod ovolikog ekonomskog rasta, inflacije, rasta troškova života, rasta zarada u javnom sektoru, enormnog poskupljenja robe i usluga, predviđa ponižavajuće povećanje penzija u ovoj godini od dva odsto”, rekao je Korać.\nOn je poručio da su brojni penzioneri koji jedva sastavljaju kraj sa krajem.\n“Tu su posebno oni sa minimalnom penzijom, penzijom od sto EUR i manje, potom i oni sa penzijom ispod 193 EUR, što je donja granica siromaštva, a takvih je preko 38 hiljada. Prosto ne vjeruju da Vlada ima ovakav maćehinski odnos prema najugroženijoj i najstarijoj populaciji, pa su spremni da se odreknu tog povećanja u korist onih kojima je uvijek malo”, naveo je Korać.\nKorać je kazao da se partija PIR posebno zgražava nad činjenicom da država i vlast favorizuju bogate na račun sirotinje.\n“Penzionerima nije poznato da su u javnom sektoru nekome povećana primanja za bijednih dva odsto, već se ta povećanja kreću od deset, 20, 50, pa i do 300 odsto”, dodao je Korać.\nOn je poručio da se ne smije zaboraviti da penzioneri sa malim primanjima ne mogu da obezbijede sebi i porodici golu egzistenciju – hranu, lijekove i druge potrepštine neophodne za život.\nfond pionaslovnapovećanje penzija\nKOJI SU USLOVI ZA OSTVARIVANJE PRAVA NA PORODIČNU PENZIJU?\nCZP: Plaćena struja ne može biti uslov za dobijanje kredita\nPotvrdila i nauka: Ovo je najbolji lek za svaku prehladu\nProbajte pečene breskve s cimetom i prezlom\nU 99. godini umro čovjek koji je spriječio naciste da dođu do atomske bombe (VIDEO)\n6 načina da održite metabolizam u punoj brzini uprkos godinama


U BEOGRADU NIŠTA NOVO: Srbija nema Dritana i Draška i još dugo će ih čekati! - Preokret\nU BEOGRADU NIŠTA NOVO: Srbija nema Dritana i Draška i još dugo će ih čekati!\nUspehu opozicije u Banjaluci i Crnoj Gori, doprineli su u značajnoj meri novi i mladi političari – Draško Stanivuković i Dritan Abazović. Ovakavi rezultati u komšiluku, otvorili su pitanje šta je potrebno kako bi se i u Srbiji dogodile slične promene i ko su opozicione uzdanice koje mogu da uzdrmaju vlast.\nDRITAN ABAZOVIĆ: Talas promjena iz Crne Gore se proširio i na BiH


ALEK KAVČIĆ – LIČNOST 2021. GODINE besplatni udžbenici za đake u Srbiji (VIDEO) - Jutarnje.rs\nALEK KAVČIĆ – LIČNOST 2021. GODINE besplatni udžbenici za đake u Srbiji (VIDEO)\nMožda je prerano odlučiti ko je ličnost godine koja je tek počela, ali svakako za sada je to osoba koja je odlučila da srpskoj javnosti konkretno ukaže na važnost obrazovanja, i po tom pitanju uradila nešto konkretno. Mi se usuđujemo da kažemo da je to Aleksandar Kavčić.\n“Obrazovanje u Srbiji mora biti besplatno, i to bez favorizacije dece elite. Da bi Srbija bila konkurentana među većim zemljama, njena populacija mora biti obrazovana.”\nOvo ističe naučnik Aleksandar Kavčić, profesor na američkom “Karnegi Melon univerzitetu”, osnivač fondacije “Alek Kavčić”, koji je nedavno dobio spor i odštetu od 750 miliona dolara zato što je njegov patent – čitač magnetskih memorija, nezakonito koristila kompanija “Marvel”. Od dela novca, ovaj nekadašnji đak beogradske Matematičke gimnazije, koji je doktorirao na poznatom američkom univerzitetu, predavao i na Harvardu, kako ponavlja, želi da obezbedi besplatne udžbenike za osnovce u Srbiji:\n– Posao oko objavljivanja besplatnih udžbenika, zasad, ide svojim tokom. To je dugotrajan proces, na nekim udžbenicima rade urednici sa više autora. Nakon njih tu dolaze i lektori, ilustratori, prelamači… Zatim, svi udžbenici moraju da prođu i proces odobravanja u Ministarstvu prosvete. Praktično, kada jedan udžbenik bude odobren od strane Ministarstva, što je poslednja instanca, mi ćemo ga postaviti na sajt, u PDF formatu, i on je od tada postaje besplatan za sve đake, nastavnike, roditelje.. Finansiraćemo oko 70 udžbenika, računajući i knjige za engleski, kao globalni jezik.\nNaši đaci pokazuju loše rezultate na PISA testiranju. Ne znaju praktično da primene ono što su naučili, a sa druge strane, osvajaju medalje i briljiraju na takmičenjima znanja. U čemu je problem?\n– Ako nešto ne znate da primenite, onda to niste ni naučili. To je staro dobro pravilo koje zna svaki nastavnik. Zato i postoje testovi i kontrolni zadaci, da bi na njima đak pokazao koliko zapravo zna, a nastavnik korigovao svoje podučavanje kako bi đaci ipak naučili gradivo. Ako zagrebete dublje pod površinu, videćete da imamo problem sa sistemom vrednosti.\nPrethodni tekstDr Panić: Kone, sram te bilo, obećavam da ćeš odgovarati za ovo!\nSledeći tekstKošarkaši Zvezde izgubili od Valensije\nDarko Adamov: Partizanska propaganda u Kletovom udžbeniku istorije za osmi razred


Edukacija mladih: O zamkama društvenih mreža i zdravim stilovima života - KruševacGrad\nU okviru projekta „Mladi, zdravlje i društvene mreže“ koji sprovodi novoosnovano udruženje „Organizacija mladih Kruševac“ održana su dva panela. Prvi, pod nazivom „Društvene mreže-ono što vidimo i ono što jeste“, realizovan je u Kromberg i Šubertu, kompaniji koja je ujedno i glavni sponzor projekta. Drugi panel posvećen je treningu, ishrani i njihovomznačaju za zdrav život, održan je u Biznis inkubator centru\nKompanija Kromberg i Šubert mladim sugrađanima predstavila je način svog poslovanja, kao i to na koji način ova kompanija brine o zdravlju zaposlenih.\n– Kroz ovaj projekat mladi imaju mogućnost da upoznaju rad naše mlade i velike, a pre svega zdrave kompanije. Imamo veliki broj mladih radnika, tako da je ovde zabavno raditi. Očekujemo dobar odziv, s obzirom da je ovo prva prezentacija kojom smo se predstavili isključivo mladima – rekla je Dragana Veljković, planer sirovina u fabrici Kromberg i Šubert.\nPrilikom kraćeg obilaska pogona od 20.000 kvadrata, mladi posetioci imali su prilike da od zaposlenih dobiju odgovore na sva njihova pitanja. Najviše interesovanja pokazali su za sam proces proizvodnje, kao i za obuku koju svako novo zaposleno lice dobija.\n– Kada konkurišete za poziciju koja vam je zanimljiva i budete primljeni, prolazite kroz ceo proces proizvodnje. Obuka za naše nove zaposlene je plaćena i traje 3 meseca. U zavisnosti od pokazanih veština i sposobnosti oni dobiju radno mesto koje im najviše odgovara – kazala je Irena Milunović, menadžerka uvozne kontrole.\nObjasnili su da ova kompanija pruža mogućnost konstantnog usavršavanja i napredovanja svojim zaposlenima, a potvrda toga je da je većina radnika operatera zbog svojih sposobnosti dospela do pozicija inženjera, kontrolora kvaliteta, vođa smena i menadžera.\nNa početku svake godine, ova kompanija definiše budžet za donacije i sponzorstva za tekuću godinu.\n– Otvoreni smo za pomoć školama, bolnicama, mladima, fakultetima, dakle ideja nam je da donacijom ne tangiramo jednu osobu, već veći broj ljudi. Trenutno je na fejsbuk stranici aktuelan konkurs za stipendiste, gde je otvoreno više pozicija. Mladi se mogu prijaviti i dobiti plaćenu obuku od 3 meseca, nakon koje će steći primenjivo znanje za rad u bilo kojoj drugoj kompaniji, a neki od njih će dobiti mogućnost za posao i ovde kod nas – rekla je Jovana Stanković, travel menager.\nU Biznis inkubatoru o društvenim mrežama govorili su influenser Vuk Vico i psihološkinja Milica Miletić, a mladi su imali priliku da saznaju nešto više o uticaju društvenih mreža na mlade, ponašanju na tim platformama, kao i to kako da odvoje sopstveno razmišljanje od sveta koji se prikazuje na društvenim mrežama.\nU okviru panela „Zdravlje-trening i ishrana-sve ono što vas čeka“ a o zdravlju, treningu i ishrani govorili su trenerica Ivana Stojanović i nutrcionistkinja Biljana Živković.\nPanel je sadržao savetodavne teme u vezi pravilnog treniranja, rasporeda treninga, zdravih obroka i količine unosa kalorija. Mladi su imali mogućnost da saznaju nešto više o treningu i ishrani, kao i o značaju te dve stvari za zdrav život, duh i dobro raspoloženje.\norganizacija mladih kruševac\n26.06.2022 0 197\n16.03.2022 2 1,154\n15.03.2022 0 696\n28. juna 2022., 16:32


SKF potpisuje strateški ugovor sa kompanijom ReGen Powertech\nKao deo ugovora sa kompanijom ReGen Powertech, SKF će isporučivati ležajeve za ugaone oscilacije oko poprečne i vertikalne ose lopatica i ležajeve glavnih osovina\nGeteborg, Švedska, 5. maj 2015. godine: Kompanija SKF je potpisala strateški ugovor sa kompanijom ReGen Powertech, vodećim indijskim proizvođačem turbina na vetar. Prema uslovima ugovora, SKF će isporučivati komplete ležajeva za ugaone oscilacije oko poprečne i vertikalne ose lopatica i ležajeve glavnih osovina za turbine na vetar od 1,5 MW ove kompanije.\nŠišir Jošipura, generalni direktor i direktor za zemlju, SKF India, rekao je, „Ovaj ugovor nas pozicionira kao strateškog partnera sa glavnim proizvođačem turbina na vetar u Indiji. Ovi ležajevi će se proizvoditi u najsavremenijem proizvodnom pogonu kompanije SKF u Ahmedabadu. Ovo je odraz odgovora i opredeljenja kompanije SKF za vladin program ‘Proizvodite u Indiji’.“\n„ReGen kupuje ležajeve glavnih osovina od kompanije SKF od svog osnivanja. Partnerstvo sa SKF je pomoglo kompaniji ReGen da raste na indijskom tržištu. Novi ugovor potpisan za isporuku ležajeva za ugaone oscilacije oko poprečne i vertikalne ose lopatica je još jedan korak ka jačanju ovog partnerstva između dve kompanije. SKF je uvek bio prioritetan partner za kompaniju ReGen i taj odnos će nastaviti da raste“, kaže Madhusudan Kemka, generalni direktor, ReGen Powertech.


Kokoškov sve dalje od Srbije - Sport - Dnevni list Danas\nPočetna » Sport » Kokoškov sve dalje od Srbije\nFenerbahče u potrazi za trenerom nakon što je srpski stručnjak odlučio da potpiše za Dalas\nKokoškov sve dalje od Srbije\nN. M.27.07.2021. 20:00\nSpekuliše se već izvesno vreme, međutim, na osnovu tvrdnji medija iz Turske, „flert“ između Igora Kokoškova i Dalasa uspešno je završen.\nNaime, novinari koji prate dešavanja u Fenerbahčeu od utorka ujutro redom su tvrdili da je srpski stručnjak sve dogovorio u vezi sa povratkom u NBA ligu, tačnije u redove velikana iz Teksasa.\nDetaljnije, Kokoškov je već stigao u Dalas u kome će ga sačekati Džejson Kid, novi šef struke Mavsa, kome je bila i velika želja da srpski stručnjak bude u njegovom timu.\nIstovremeno, u Fenerbahčeu su u nedoumici da li da nastave istim putem i tako ponovo pruže šansu treneru sa Balkana ili da ovoga puta priliku dobije domaći stručnjak.\nOdluka Kokoškova da se vrati u Ameriku indikativno bi mogla da utiče i na njegovu poziciju na klupi reprezentacije Srbije.\nDinamika takmičenja je takva, da već od jeseni počinju kvalifikacije za Evropsko prvenstvo, a s obzirom na njegove obaveze u Mavsima, koje će podrazumervati i aktivan rad tokom Letnje lige, kao i prilikom otvaranja trening kampa, deluje da je Kokoškov potezom da se preseli u Dalas nekako olakšao čelnicima Košarkaškog saveza Srbije donošenje naredne odluke vezane za mesto selektora u ciklusu od najmanje tri godine.\nDanas je o tome već i pisao, činjenica da nakon poraza od Italije i neuspeha u kvalifikacijama za Olimpijske igre u Tokiju niko iz Saveza nije kontaktirao Kokoškova i njegove saradnike, u smislu sastanka na kome bi se obavila podrobna analiza i utvrdili dalji koraci, za tako iskusnog stručnjaka bila je dovoljna da porazmisli o svojoj trenerskoj budućnosti.\n– Tokom razgovora s trenerom Kokoškovim, rekao nam je da mu ponuda odgovora zbog porodičnih razloga, ali i zato što želi da se vrati u NBA ligu. Klub mu je ispunio želju i dozvolio mu da se vrati u SAD i pojača Dalas – kratko je napisano u saopštenju Fenerbahčea.\nNaravno, odlazak u Dalas ne mora automatski da znači i rastanak sa reprezentacijom; Serđo Skariolo je možda i najbolji primer uspešnog istovremenog rada na obema pozicijama.\nKao asistent u Torontu, Italijan je sjajno vodio Španiju, osvojivši sa njom i Svetsko prvenstvo 2019.\nKvalifikacije bi ipak mogle da budu preteško breme pogotovo jer je i Dejan Milojević otišao u NBA (Golden Stejt), dok je drugi asistent u stručnom štabu, Vlada Jovanović, šef struke Cibone.\nIgor KokoškovKK FenerbahčeKošarkaKošarkaška reprezentacija SrbijeKošarkaški klub FenerbahčeBeogradDalasIstanbul


FABRIKA DETERDŽENTA U STEČAJU: Odloženo prvo poverilačko ročište – Zrenjanin\nFABRIKA DETERDŽENTA U STEČAJU: Odloženo prvo poverilačko ročište\n30/06/2016 01/07/2016 List Zrenjanin\nU zrenjaninskom Privrednom sudu danas nije održano prvo ročište namenjeno poveriocima „Beohemije Inhem” u stečaju. Za 13 časova predviđeno izjašnjavanje stečajnog upravnika o ekonomsko-finansijskom stanju pomenute fabrike deterdženta otkazano je na zahtev „VTB banke Beograd” koja je u međuvremenu tražila izuzeće predsednika zrenjaninskog Privrednog suda i postupajućeg sudije u ovom predmetu.\n„VTB banka Beograd” se svojevremeno žalila na rešenje o otvaranju stečaja u „Beohemiji Inhem”doo ali je sredinom juna njen zahtev odbijen pošto je proglašen za nedozvoljen. O zahtevu za izuzeće sudija Radomira Radojčića i Aleksandra Stoiljkovskog Privredni apelacioni sud odlučivaće po hitnom postupku i tek nakon odluke tog suda znaće se termin održavanja prvog poverilačkog ročišta i suda u kome će ono biti održano.\nUz saglasnost većinskih poverilaca, stečajni upravnik organizovao je proizvodnju u takozvanom praškastom delu fabrike, a od nedavno ovde radi i pogon za proizvodnju tečnih deterdženata, koji je zakupila beogradska firma „Poverhem”.\n← Festival „Kikinda Short” večeras u Zrenjaninu\n„KORZO FEST”: Program za sve generacije →